Qafqazın konservatoriyası və incisi olan Şuşanın azad edilməsi Azərbaycan xalqının təkcə döyüşkən ruhununun nümayişi deyil, həm də tapdanmış heysiyyatının və milli qürurunun bərpası, dirçəldilməsidir!\nTorpaqlarımızın işğaldan azad olunması uğrunda cənab Ali Baş Komandan İlham Əliyevin rəhbərliyi ilə Vətən müharibəsində qazanılan böyük Qələbə xalqımızın tarixinə qızıl hərflərlə yazılmış oldu. Həmin Qələbə azərbaycanlılar haqqında məğlub xalq sindromunu sındırdı, xalqımızın inamını özünə qaytardı. Bu Qələbə xalqımızın əzmini, qəhrəmanlığını bir daha bütün dünyaya nümayiş etdirdi. Dünyaya sübut etdik ki, məğlubiyyətlə heç vaxt barışmayan mübariz xalqımız öz qələbəsini döyüş meydanında müzəffər ordumuzun qəhrəmanlığı ilə əldə etdi. Xalqımıza zəfər bəxş edən Azərbaycan Respublikasının Prezidenti, Müzəfffər Azərbaycan ordusunun Ali Baş Komandanı İlham Əliyev Şuşanın azad olunması və Qələbə münasibətilə xalqa müraciət edərək demişdir ki, Xalqımız bu gün öz dövlətinin yeni tarixini yazır. Bu günlərdə tarixi ədalət bərpa olunur. Çünki Qarabağ torpağı Azərbaycan xalqının əzəli tarixi torpağıdır. Azərbaycan xalqı əsrlər boyu bu torpaqlarda yaşayıb, yaradıb, qurub, tikib. Azərbaycan dövləti bütün şəhərləri bərpa edəcək. Ermənilər tərəfindən dağıdılmış bütün məscidlər bərpa olunacaq və oradan azan səsi yenə də eşidiləcəkdir.\nÖlkəmizdəki həmrəylik, milli birlik əlavə güc verdi, imkan vermədi ki, bəzi mənfur xarici dairələr öz çirkin planlarını Azərbaycanda həyata keçirsinlər. Azərbaycan xalqı yumruq kimi birləşib qələbə qazandı. Bu birlik gələcəkdə də bütün vəzifələri icra etmək üçün imkan yaradacaq. Dövlətin gücü Azərbaycan xalqının dəstəyindədir. Qələbənin əldə olunmasında ən böyük amil isə Ali Baş Komandan İlham Əliyevin siyasi iradəsi olmuşdur.\nCənab Prezidentin müraciətində həm də ermənilər tərəfindən illərlə yaradılmış mifin dağıdılması qeyd olunur: “Onların “yenilməz” ordusu məhv oldu, fərarilik başladı, xunta başçısı Dağlıq Qarabağda əmr verdi ki, kim oradan qaçacaq, o, məsuliyyətə cəlb olunacaq. Bizdə bir nəfər fərari oldumu? Olmadı!”\nQafqazın konservatoriyası və incisi olan Şuşanın azad edilməsi Azərbaycan xalqının təkcə döyüşkən ruhununun nümayişi deyil, həm də tapdanmış heysiyyatının və milli qürurunun bərpası, dirçəldilməsidir.\nBu gün biz xalq olaraq hamımız qürurluyuq, başımızı dik tuturuq, özümüzü güvənli və güclü hiss edirik. Ali Baş Komandanımız Şəxsiyyət kimi yeni tarix yaradır. O, son iki əsrdə xalqımızın və dövlətimizin haqsız olaraq məruz qaldığı məğlubiyyətlər tarixinin qaranlıq səhifəsini qapadıb, torpaqlarımızın işğal günlərini təqvimdən çıxararaq onları qələbə günləri ilə əvəzləyir, qalibiyyət səhifəsi ilə başlayan yeni və şanlı tarix yazır. Hər kəs bilməlidir ki, Qarabağ bizim əzəli torpağımızdır. Qarabağ mədəniyyət ocağımızdır. Qarabağ Azərbaycandır!\nXalqımızın prezidentimizə olan inamı və dəstəyi bundan sonra da dövlətimizin inkişafina yol açacaqdır. “Bax, bu gün Azərbaycan xalqı bu yumruq kimi birləşib! Həmişə belə olacaq! Bu birlik əbədi olacaq! Bu birlik bizə gələcəkdə də bütün vəzifələri icra etmək üçün imkan yaradacaq. Mən bütün bu illər ərzində Azərbaycan xalqının dəstəyini hiss etmişəm, görmüşəm, inamını, mənə olan xoş münasibəti görmüşəm. Bu mənə güc verir. Bu mənim siyasətim üçün əvəzolunmaz dəstəkdir. Həmişə Azərbaycan xalqını əmin edirdim ki, mən Vətənə, doğma xalqıma ləyaqətlə, sədaqətlə xidmət edəcəyəm” deyərək Cənab prezident bir daha dünyaya Azərbaycan xalqının bir yumruq kimi birləşərək öz Ali Baş Komandanının arxasında olduğunu göstərdi.\nƏləddin Məmmədov adına 76 №-li tam orta məktəbin direktoru Nəsimi Quliyev


Hava Filteri Onnuri GFAH066 LX2869 281132S000 - Kod: 5314 | Qiymeti: 7.8 ₼\nÖn Səhifə/Avtomobil/Ehtiyat Hissələri/Filterlər/Hava filterləri/Hava Filteri Onnuri GFAH066 LX2869 281132S000\nHava Filteri Onnuri GFAH061 LX2906 281133K1009.00 M199of357 Hava Filteri Onnuri GFAH074 LX2649 281130X0008.00 M\nHava Filteri Onnuri GFAH066 LX2869 281132S000\nUM Kod: 121716-5314\nMəhsula baxış sayı: 2147\nAvtomobil ehtiyyat hissələri istehsalında lider şirkətlərdən biri olan Onnuri 2001-ci ildən fəaliyyətə başlayıb. Cənubi Koreya brendi olan Onnuri məhsulları keyfiyyəti, dözümlülüyü ilə fərqlənir.\nHündürlük [mm]: 54,5\nÜmumi uzunluq [mm]: 259\nEn [mm]: 164


Eynəli bəy Sultanov Novruz bayramı və təntənələri haqqında Mədəniyyət\n14 Mart 2017 14:23\nQədim türklərin milli bayramları, adət-ənənələri, ritual və mərasimləri, tapınma və inancları nəinki türk alimləri, həm də digər xalqların təfəkkür sahibləri tərəfindən müxtəlif dövrlərdə öyrənilmiş və bu gün də öyrənilməkdədir. Əlbəttə, türk etnik düşüncəsində özünə yer almış bu bayramlardan hər birinin yeri önəmli görünsə də, Novruz bayramına münasibət, fikrimizcə, müstəsnalıq təşkil etməkdədir. Daha çox türklərin milli bayramı kimi tanınan Novruza (çünki onu farslar, hindlilər, taciklər, əfqanlar, puştular, urdular və başqaları da qeyd etməkdədirlər) daha çox yiyə çıxmağa ixtiyarı olanlar da, məhz biz türklərik. Məsələnin tarixinə işıq hələ lap qədim dövrlərdən tutulmuş və Novruzun hansı zaman kəsiyindən məlum olması ilə bağ¬lı xeyli mülahizələr irəli sürülüb. Azərbaycan folklorşünaslarının (M.Seyi-dovun, A.Nəbiyevin, V.Vəliyevin, B.Abdullanın, S.Rzasoyun,R. Allahverdiyevin, A.Xəlilin, A.Rama¬zanovanın və digərlərinin) araşdırmalarında bu bayramla bağlı M.Qaşqarlının, Rəşidəddinin, Ö.Xəyyamın, Ə.R.Biruninin, A.Olearinin, F.Kotovun, J.Batist Şardenin, M.Hatəm Ordubadinin, İtalyan səyyahı C.Karrerinin, Y.V.Çəmənzəminlinin, M.Təhmasibin, M.S.Ordubadinin, M.İbrahimovun və başqalarının nəzər-nöqtələri yetərincə araşdırılıb, Novruza "Avesta"da və digər mənbələrimizdə verilən mühüm yer göstərilib.\nNovruzun ritual əhəmiyyəti, mifoloji xüsusiyyətləri ilə bağlı ortaya çıxan hər bir araşdırma, tədqiqat və təhlillər bu bayramın birbaşa türk etnik-milli düşüncəsi ilə bağlılığını sübut etməkdədir. Bununla belə,bu sahədəki şifahi və yazılı mənbələr müxtəlif rakurslardan öyrənilsə də, Novruzla bağlı böyük publisist, Azərbaycan maarifçiliyinin parlaq nümayəndələrindən biri Eynəli bəy Sultanovun mülahizələri, fikrimizcə, araşdırmalara yetərincə cəlb edilməyib, təhlillərdən kənarda qalıb. Onun publisistikasında Novruz bayramına həsr olunmuş bir neçə məqalə yer almaqdadır. Eynəli bəy Sultanova görə, bu bayram bütpərəstlik dövründən bizim çağlara gəlib yetişib. Onun 1914-cü ilin 9 martında "Zakavkazskaya reç" qəzetindəki yazısında qeyd olunur ki, Novruz müsəlmanlarda (yəni Azərbaycan türklərində) 9 mart günü bayram edilir. Bu, qədim xalq bayramı olmaqla yarıtarixi, yarıəfsanəvi İran şahı Cəmşid dövründən gəlir ki, həmin dövrdə bütün İran günəş kultuna, ayininə sitayiş edirmiş. Daha sonralar isə onlar bu bayramı islamla Xəlifə Əlinin öz hüquqlarını icra etməsi ilə əlaqələndirib, ona dini mahiyyət verməyə çalışıblar. Beləliklə, farslarda bu bayram milli xüsusiyyətlərdən kənarlaşdırılıb, onu şiəliyin tarixi ilə bağlamalar cəhd edilib. Eynəli bəyin söylədiyinə görə şiələr Novruz bayramını Əlinin bayramı hesab edib, Məhəmməd peyğəmbərin davamçısı olduğundan onun insanın yox, allahın hökmü ilə bu rütbəyə layiq olduğunu qeyd etmişdilər. Eyni zamanda Novruz bayramının həm də yeni ilin ilk günü olduğunu qeyd edən E.Sultanov bu bayramın heç də yeni eranın başlanğıcı anlamına gəlmədiyini söyləyib.\nEynəli bəy Sultanov "Zakavkazskaya reç" qəzetinin 1915-ci il 9 və 11 mart saylarında yenə də başqa – "Müsəlman rautu (raut - təntənə) Novruz" və "Raut Novruz" məqalələrində Tiflisdə keçirilən Novruz bayramı ilə bağlı əlavəmülahizələrini ortaya qoyur. Söyləyir ki, türklərin böyük milli bayramı olan Novrüz həmin ilin 9 martında Tiflisdə Saray küçəsindəki Yeni klubda yerli Müsəlman (türk) Ziyalı Cəmiyyəti tərəfindən təşkil edilmiş və buradakı şadyanalıqda ehtiyacı olan müsəlmanlara və yerli müsəlman xeyriyyə cəmiyyətlərinə (qadın və kişi) vəsait yığımını gücləndirmək məqsədi ilə (çünki həmin vəsaitin yığımı hər il ənənəvi gecələrin ləğv edilməsi ilə bağlı nəzərəçarpacaq dərəcədə azalmışdır) raut (ingiliscə "raut" – "təntənəli gecə, qəbul") təşkil edilib.\nTürklərin yeni ili hesab edilən bu bayramı xeyriyyəçilik məqsədi ilə təşkil etdiyinə görə Yeni klubun ağsaqqalları klubun zalını heç bir təmənna güdmədən türklərə veriblər. Başqa şəhərlərdən gələnlər istisna olunmaqla təntənəli gecəyə xüsusi dəvətnamə ilə heç kim çağırılmasa da, tədbir yetərincə maraqlı keşib. Yenə də adı çəkilən Yeni klubda Novruz bayramının yerli gürcü cəmiyyəyi ilə türklərlə gürcülərin birgə keçirməsi bu məclisin hamının xoşuna gəlib bundan mütəəssir olduğunu söyləyərkən, E.Sultanov həm də məsələnin rəsmi tərəfinə diqqət çəkir. Qeyd edir ki, həmin gün 1-2- radələrində buraya çoxlu insanlar yığışıb. Onların arasında Qafqazın Şeyxül-İslamı Pişnamazzadənin başçılığı ilə nümayəndə heyəti də iştirak edildi.Burada müftilik nümayəndəsi Əvəddin Əfəndi müxtəsər dua oxuduqdan sonra Şeyxül-İslam Novruz bayramının mahiyyəti ilə bağlı lakonik nitq söyləyib. Rəşidbəy Əfəndiyevin (E.Sultanov belə yazır, hər ehtimala qarşı müəllif Rəşid bəy Əfəndiyevi nəzərdə tutur) rəhbərliyi altında dualar oxunduqdan sonra yerli sənət məktəbinin şagirdlərindən ibarət xor kollektivi bir neçə milli mahnı ifa etdikdən sonra "Mnoqiye leta" rus nəğməsini də oxuyub, Axund Mövlazadə tatar (Azərbaycan türkcəsində) dilində geniş nitq söyləmiş, təntənəli gecənin məqsədindən danışıb. Bundan başqa buraya gələn İranın Baş konsulu Mir Həsən Xan da Novruz bayramı münasibəti ilə bağlı nitq söyləyib, gecəyə İran konsulluğu ilə birgə, həm də İran türklərinin nümayəndəsi qatılıb.\nMaraqlı həm də burasıdır ki, Eynəli bəy Sultanovun özü də həmin gecədə iştirak edərək rus dilində nitq söyləyib. O, Novruzun sırf türklərin milli bayramı olduğunu dilə gətirməklə nitqini aşağıdakı sözlərlə bitirib: "Qoy bizim bugünkü Novruzumuz Qafqaz xalqlarının sıx dostluq və qardaşlıq həyatının yenilənmiş səhifəsi olsun!"\nMüsəlman ruhaniləri təntənəli gecəni tərk etdikdən sonra səhnədə sazəndələr, xanəndələr, xüsusən məşhur Tiflisli xanəndə Seyid öz ansamblı ilə çıxış etmiş, rautda şərq rəqsləri – "Ləzginka," "Uzundərə" və s. ifa edilib. Eynəli bəy Sultanovun şəhadətinə görə müftinin xanımı Qaibovanın milli geyimdə qızıl sikkələrlə naxışlanıb tikilmiş paltarda çıxışı da öz fərqli ifa tərzi ilə seçilib.


“Aqrar Tədarük və Təchizat” ASC-nin rəhbər şəxsləri Quba, Qusar və Xaçmazda fermerlərlə görüşüb - AZƏRTAC – Azərbaycan Dövlət İnformasiya Agentliyi\nNazirliyin İctimaiyyətlə əlaqələr və informasiya təminatı şöbəsindən AZƏRTAC-a bildiriblər ki, bu rayonların Dövlət Aqrar İnkişaf mərkəzlərində baş tutan görüşlərdə fermerlər ATT-nin fəaliyyəti, həyata keçirdiyi layihələr və gələcək planları barədə məlumatlandırılıb. Fermer və qida məhsulları istehsalçıları qurum tərəfindən həyata keçirilən “Kənddən Şəhərə”, “Şəhərdən Kəndə” və AFAQ layihələrinə qoşulmağa dəvət edilib. Həmçinin fermerlərin problemləri yerindəcə dinlənilib, müraciətləri qeydə alınıb.\nAZERTAG.AZ :“Aqrar Tədarük və Təchizat” ASC-nin rəhbər şəxsləri Quba, Qusar və Xaçmazda fermerlərlə görüşüb


Koronavirusa yoluxmuş jurnalist bacı-qardaşın səhhəti necədir? » "Dünya" informasiya agentliyi\nKoronavirusa yoluxmuş jurnalist bacı-qardaşın səhhəti necədir? – “Həkim deyir ki...”\nTarix: 6-07-2020, 16:18 | Çap et\nTəxminən iki həftədir ki, jurnalist bacı-qardaş - “Palitra” qəzetinin əməkdaşı, prezident tərəfindən “Tərəqqi” medalı ilə təltif olunmuş Nigar Abdullayeva və “Cumhuriyyət” qəzetinin əməkdaşı Müşfiq Abdulla, həmçinin onun həyat yoldaşı Gülşən Abdullayeva koronavirusla mübarizə aparır. Onlar ailəvi şəkildə iyun ayının 24-də müalicə üçün 1 saylı Klinik Mərkəzə yerləşdirilib. Mütəmadi əlaqələrimizə əsasən, vəziyyətlərinin yaxşıya doğru irəlilədiyini deyə bilərik. Maraqlıdır, yaxın zamanda jurnalistlərin təxliyyəsi mümkün olacaqmı?\nMəsələ ilə bağlı Yenisabah.az-a açıqlama verən Müşfiq Abdulla bildirib ki, artıq müalicə prosesində virus əleyhinə istifadə olunan bir sıra preparatların istifadəsi dayandırılıb:\n“Həkimlər hesab edir ki, müalicə müsbət nəticəsini verdiyi üçün bu iynə və dərmanlara ehtiyac yoxdur. Onların dediyinə görə, sağalmağa tam yaxınıq. Müalicənin birinci mərhələsi artıq başa çatmaq üzrədir. Bildirim ki, virusla mübarizənin iki mərhələsi olur və hər mərhələ 14 gün çəkir. 14 gün tamamında həkimlər bizi yoxlayacaq. Vəziyyətin nə yerdə olduğunu daha dəqiq biləcəyik. İkinci mərhələ yəqin ki, evdə davam etdiriləcək, çünki burada xəstələr 14 günün tamamında evə buraxılır. Biz iyun ayının 24-dən buradayıq, yəni 14 günün tamamına az qalıb. Amma yenə də bütün qərarı həkimlər verəcək. Çox güman ki, buraxsalar, üçümüzü də buraxacaqlar. Birimizin gedib digərimizin qalma ehtimalı yoxdur”.\nMüşfiq Abdulla diqqətə çatdırıb ki, virus heç də düşünüldüyü kimi qarşısıalınmaz bir təhlükə deyil:\n“Bu xəstəliyin ən təhlükəli əlaməti yüksək qızdırmanın olmasıdır. Bizdə isə qızdırma, öskürək, boğulma və s. yoxdur, normal vəziyyətdəyik. Vaxtinda operativ və düzgün müdaxilə olunduqda virusun qarşısı tamamilə alınır və insan sağalır. Bizim sağalmağımızın əsas səbəbi bu oldu. Həkimlər düzgün müalicə apardılar. Başqa yerdə necə həkimlərin olduğunu deyə bilmərəm, amma məni müalicə edən həkimlər olduqca operativ və peşəkar idilər. Elə insanlar var ki, həyatını itirir, bu, müalicənin gecikməsi ilə bağlıdır. Biz çox şükür ki, gecikmədik, zamanında müraciət etdik və həkimlər doğru müdaxilə etdilər. İstisna hallar var ki, o hallarda şəxslərdə müalicə biraz çətin gedir, xəstə gec sağala bilir. Bu, şəkərli diabet xəstələrində müşahidə olunur. Qeyd edim ki, sağalmağımızda mənə dəstək olanların da rolu az olmadı. İlk gündən mətbuatın, millət vəkillərinin dəstəyini üzərimizdə hiss etdim, hər birinə təşəkkür edirəm. Jurnalist həmkarlarım bu işdə ictimai kampaniya yaratdılar, onların hər biri çox dəyərlidir, onlar, həqiqətən də dar günün dostu olduqlarını göstərdilər. Məndə inam yaratdılar”.


Mətbuat Şurası Ramil Usubova MÜRACİƏT ETDİ » XalqInfo.az Xəbər Portalı\nXalqinfo.az Xəbər Portalı » BLOK XƏBƏR » Mətbuat Şurası Ramil Usubova MÜRACİƏT ETDİ\n03 sentyabr 2018 16:55 Baxış: 187 Şərh: 0 Çap\nŞuradan xalqinfo.az -a verilən məlumata görə, müraciətdə bildirilir ki, S.Həsənov avqustun 30-da gecə saatlarında naməlum şəxslərin hücumuna məruz qalıb. Hadisə zərərçəkənin yaşadığı Bakı şəhəri, Səbail rayonu, 20-ci sahə yaşayış massivində qeydə alınıb. Nəticədə S.Həsənov döyülüb və ona soyuq silahla xəsarət yetirilib. Hazırda 1 saylı Kliniki Tibbi Mərkəzə yerləşdirilmiş S.Həsənovun vəziyyəti ağırdır.


① BGO Casino onlayn kazinosuna baxış və bonuslar - "Casino Bonuses Finder -> [azerbaijan-bonusesfinder.com]\n>BGO Casino Rəylər\nBGO kazinosuna baxış\nBGO Casinoİndi oyna\nInstant Play Mobil kazinolar Live Casino\nBGO Casino mobil NetEnt Touch oyunlarını təklif edir\nReal dilerlərə qarşı oynamaq üçün Canlı Kazino seçin və BGO Casino kazinosunda qumar oyunlarının ab-havasını hiss edin\nBGO Casino kazinosu -ci ildə açılıb\nBGO Casino kazinosu IGT (WagerWorks), Microgaming, NetEnt, NextGen Gaming, Playtech, Quickspin, WMS (Williams Interactive), Bally, BGO Studios (BGO Entertainment), Blue Gem Gaming, Endemol Games, Eyecon kimi oyun developerlərindən maraqlı oyun kitabxanası ilə təchiz edilmişdir. Hər hansı bir mobil platformada və ya masaüstü kompüterdə onlayn oynamaq üçün öz üsulunuzu seçin.\nBütün mövcud BGO Casino bonusları\n£500İkinci depozit bonusu\n£500Üçüncü depozit bonusu\n£400Təkrar depozit bonusu


TRT Ermənistan təxribatlarının səbəbini açıqladı: “Bəzi ölkələrin dəstəyi ilə...” Yeni Sabah\n26 İyl 2021 08:19\nTRT Ermənistan təxribatlarının səbəbini açıqladı: “Bəzi ölkələrin dəstəyi ilə...”\nTürkiyənin “TRT Haber” telekanalı təhlükəsizlik qaynaqlarına istinadən Ermənistanın “qeyri-konstruktiv və gərginliyi artıran siyasətinə geri döndüyünü” bildirir.\n“Yeni Sabah” xəbər verir ki, telekanal bu məlumatı Azərbaycan-Ermənistan dövlət sərhədi boyu son günlər erməni tərəfinin qızışdırıcı əməllərinin artması ilə bağlı yayıb. Lakin mənbə olaraq hansı ölkənin-Türkiyənin, yaxud Azərbaycanın təhlükəsizlik qaynaqlarından söhbət getdiyi dəqiqləşdirilmir.\n“Təhlükəsizlik qaynaqları sərhəddə baş verən son atışmaları Ermənistanın qeyri-konstruktiv və gərginliyi artıran siyasətinə geri dönməsinin göstəricisi kimi qiymətləndirir”,-məlumatda bildirilir.


AGBankın kartları ilə Eurodecor-da mebelə 5%, qapılara isə 15% endirim var!\nAGBankın kartları ilə Gilənar restoranında 10% endirim var!\nCurrency rates (by cash) 14.06.2019\nNon-cash Currency Rates 14.06.2019\nSend us a message Kompensasiya Kalkulyatoru ADIF E-Gov Portal i-Map


Vikipediya:Ensiklopedik əhəmiyyətlilik (musiqi) — Vikipediya\nVikipediya:Ensiklopedik əhəmiyyətlilik (musiqi)\nBu səhifə redaktorların, musiqi ifaçıları, qrupları, albomları və mahnılar da daxil olmaqla, musiqi ilə əlaqəli məqalələri redaktə edərkən riayət etməli olduqları qaydaların bələdçisidir. Musiqi leyblları və nəşriyyatları haqqında qayda üçün VP:EƏTŞ qaydasına baxa bilərsiz.\nVacib qeyd: Məqalənin ensiklopedik əhəmiyyətlilik qaydasına cavab verməməsi onun sürətli silmə meyarına uyğun olması anlamına gəlmir. Lakin, ifaçı və ya qrup haqqında məqalədə onun vacib və ya əhəmiyyətli olmasını tədiq edən məlumat yoxdursa, o zaman məqalə A7 meyarına əsasən sürətli silinə bilər. Məqalənin əhəmiyyətliyi haqqında sadə bir iddianın mövcud olduğu halda belə, onun A7 kriteriyası ilə silinməsindən qaçılmalı, məqalə silinmə üçün müzakirəyə çıxarılmalı və onun əhəmiyyətliyi müzakirə olunmalıdır.\nMusiqi haqqında məqalələrin zənginləşdirilməsinə vaxt sərf edən redaktorların bir çoxu belə hesab edir ki, məqalədə mövzu olanın (musiqiçi, qrup və sair) məşhur olması onun ensiklopedik əhəmiyyətliyini sübut edən faktordur. Zəhmət olmasa, nəzərə alın ki, aşağıdakı bütün kriteriyalara cavab verdiyi halda ensiklopedik baxımdan əhəmiyyətli olmayan məqalələrin mövcud olması kimi, aşağıdakı kriteriyaların heç birinə cavab vermədiyi halda ensiklopedik əhəmiyyəti olan məqalələrin mövcud olması da mümkündür. Aşağıdakı qaydalar əsasən idarəçilər tərəfindən vikipediyada saxlanılması və ya silinməsi müzakirə olunan məqalələrin taleyinin həll edilməsi üçün nəzərdə tutulub.\nVikipediyanın “Yoxlanılabilərlik” və “Ensiklopedik əhəmiyyətlilik” qaydalarına görə müzakirə mövzusu olan məqalənin mətni özlüyündə onun əhəmiyyətini təsdiq etməlidir. Məqalənin müzakirə səhifəsində və ya məqalənin müzakirə edildiyi digər yerlərdə onun mövzusunun ensiklopedik əhəmiyyətliyini tədiq edən məlumat və mənbələrin göstərilməsi kifayət deyil, bütün bu məlumatlar məqalənin məzmununda da əks olunmalıdır.\nÜmumilikdə bioqrafiya məqalələrində Ensiklopedik əhəmiyyətlilik tələbləri üçün Vikipediya:Ensiklopedik əhəmiyyətlilik (şəxslər) qaydasına baxmanız məsləhətdir.\n1 Musiqiçilər və ansambllar üçün meyarlar\n2 Bəstəkarlar və söz yazarları üçün meyarlar\n4 Səs yazmaları\n4.3 Çıxarılmamış materiallar\n6 Konsert turları\n8 Əgər mövzu ensiklopedik əhəmiyyətlilik meyarlarına cavab vermirsə\n9.1 Mahnıların qeydləri\nMusiqiçilər və ansambllar üçün meyarlar[mənbəni redaktə et]\nMusiqiçilər və ansambllar (bu kateqoriyaya musiqi qrupları, müğənnilər, repçilər, orkestrlar, Dj-lər, musiqili teatr truppaları, instrumentalistlər və s. daxildir) aşağıdakı meyarlardan ən azı birinə cavab verdiyi halda ensiklopedik əhəmiyyətli hesab edilə bilər.\nMüxtəlif etibarlı mənbələrdə nəşr edilmiş məqalə və tədqiqatların mövzusu olmuş, haqqında ifaçı və ya ansablla əlaqəsi olmayan, özü tərəfindən nəşr edilməyən müstəqil mənbələrdə məlumat verilmişdir.[qeyd 1]\nBu meyar istənilən formalı nəşr olunmuş işlər, qəzet məqalələri, kitablar, jurnal məqalələri, nəşr edilən media orqanlarının onlayn məqalələri və aşağıdakılar istisna olmaqla televiziya sənədli filmləri[qeyd 2] əhatə edir:\nPress-relizlərin nəşr edilmiş istənilən formaları, musiqiçi və ya ansablın özündən bəhs etdiyi, musiqiçi və ya ansamblı təbliğ edən istənilən növ reklam məhsulları, o cümlədən istehsalçının reklamları.[qeyd 3]\nİstehsal tarixi və ya kompozisiya siyahısı (trek-list) nəşr edilmiş, rəhbərliyin əlaqə və sifariş vasitələrinin nəşr edildiyi işlər.\nMəktəb və ya universitet qəzetlərində (və ya bu kimi oxşar nərlərdə) yayımlanmış materiallar.\nHansısa ölkənin milli musiqi hit-paradına daxil olmuş sinql və ya alboma malikdir.\nƏn azı bir ölkədə qızıl və ya daha yüksək sertifikat almış səsyazmasına malikdir.\nƏn azı bir müstəqil və etibarlı mənbədə beynəlxalq və ya milli konsert turu işıqlandırılıb.[qeyd 4]\nHansısa böyük səsyazma leyblı və ya mühüm indi leybl (bir neçə illik tarixi olan və nüfuzlu ifaçılarla işləyən müstəqil leybl) tərəfindən iki və ya daha çox albomu çıxarılıb.\nAnsambl iki və ya daha çox müstəqil şəkildə məşhur olan və ya əvvəl məşhur olmuş ansamblın üzvü kimi tanınmış musiqiçilərdən təşkil olunubsa.[qeyd 5] Bu meyar musiqi janrına uyğunlaşdırılmalıdır, məsələn əgər opera ifaçısından bəhs edilirsə, iki və ya daha çox böyük opera evində baş rol ifa etmə nəzərdə tutulmalıdır.\nXüsusi stilin ən çox qeyd edilən nümayəndəsi və ya şəhərin yerli səhnəsinin ən məşhur ifaçısı olmuşdur; nəzərə alınmalıdır ki, subyekt bu zaman vikipediyanın digər bütün standartlarına, o cümlədən yoxlanılabilərlik qaydasına cavab verməlidir.\nQremmi, Cuno, Merkuri, Çoyz və Qremmis kimi əsas və nüfuzlu musiqi mükafatına namizəd göstərilmiş və ya mükafatı qazanmışdır.\nNüfuzlu musiqi yarışmasında birinci, ikinci və üçüncü yeri tutmuşdur.\nHansısa məşhur media nümunəsində (teleserial, məşhur film, teleşou mövzu musiqisi) onun musiqisindən istifadə olunmuşdur və ya onun musiqisi nüfuzlu ümumiləşdirici alboma daxil edilmişdir. Lakin, əgər bu yeganə meyardırsa, bu zaman subyekt haqqında məqalə yaradılmaq əvəzinə onun adı aid olan mövzu ilə əlaqəli məqaləyə (və ya onun hissəsinə) yönləndirilə bilər. Ətraflı aydınlaşdırma üçün V:YŞB və V:ŞEƏ qaydalarına baxın.\nÖlkənin milli radio və ya televiziya şəbəkəsi vasitəsiylə davamlı olaraq musiqiləri yayımlanmışdır.\nMilli radio və ya televiziya vasitəsiylə yayımlanmış verilişin mövzusu seçilmişdir.\nQeyd: Nəzərə alınsın ki, əgər qrup üzvü qrupdan kənar solo fəaliyyəti ilə məşhurlaşmayıbsa, bu zaman onun haqqında ayrıca məqalə yaradılmadan adı, təmsil etdiyi qrup haqqında olan məqaləyə yönləndirilir. Televiziya realiti şoularında iştiakına görə məşhurlaşmış müğənnilər və ya digər musiqiçilər, layihədən kənar musiqi fəaliyyəti ilə məşhurlaşana kimi onların adı iştirak etdikləri realiti şou haqqında məqaləyə (və ya şounun mövsümü və ya seriyası haqqında məqaləyə) yönləndirilə bilər.\nBəstəkarlar və söz yazarları üçün meyarlar[mənbəni redaktə et]\nBəstəkarlar, mahnı yazanlar, librettoçular və ya mahnı sözü yazanlar aşağıda sadalanan kriteriyalardan birinə və ya bir neçəsinə cavab verdiyi halda ensiklopedik şəxslər hesab edilə bilər:\nMəşhur bir mahnının söz/musiqi müəllifi və ya həmmüəllifidir.\nMəşhur teatrlarda ifa edilmiş musiqili teatr əsərlərinin (myuzikl, opera, operetta və sair daxil olmaqla) müəllifi və ya həmmüəllifidir.\nEnsiklopedik əhəmiyyətlilik meyarına cavan verən mahnı müəllifi, bəstəkar və ya söz müəllifi tərəfindən yazdığı əsər əsas olaraq istifadə olunubsa.\nYeni təmsilçilərin yarışmadığı nüfuzlu musiqi yarışmasında əsəri birinci yer tutub (və ya müəyyən səbəblərə görə ikinci yerə layiq görülüb).\nEnsiklopedik əhəmiyyətlilik qaydalarına cavab verən bəstəkar, mahnı müəllifi və ya söz müəllifinə böyü təsir göstərmiş və ya müəllimi olmuşdur.\nTəmsil etdiyi musiqi janrı haqqında kitablar və ya kataloqlarda haqqında geniş məlumat verilirsə.\nƏgər müəllif haqqında məlumatlar kifayət qədər yoxlanıla bilinən mənbələrə malik deyilsə, bu zaman onun haqqında olan məqalə ensiklopedik əhəmiyyətlilik meyarlarına cavab verən əsəri haqqında məqalə ilə birləşdirilməli və ya adı həmin məqaləyə yönləndirilməlidir. Əgər bəstəkar və ya söz müəllifi bir neçə əsərinə görə məşhurdursa (və ya ensiklopedik əhəmiyyətlilik meyarına cavab verən bir neçə əsəri haqqında məqalə yaradılıbsa), o zaman, bu cür birləşdirmə mümkün olmaya bilər.\nDigərləri[mənbəni redaktə et]\nBəstəkarlar və ifaçılar kütləvi mətbuat ənənələri xaricində aşağıdakı meyarlara cavab verdikləri halda da ensiklopedik əhəmiyyətli hesab edilə bilərlər:\nMüəyyən bir texnika və ya repertuarın öyrənilməsində, həmçinin, bu və ya digər janrın tədqiqində əhəmiyyətli obraz (şəxs) olması etibarlı mənbələrdə məlumatlar verilir.\nEnsiklopedik əhəmiyyətlilik qaydalarına cavab verən musiqiçi və ya bəstəkarın musiqi stilinin formalaşmasına əhəmiyyətli təsir göstərir.\nBu və ya digər janrın, ənənə və ya musiqi məktəbinin (musiqi stilinin) əsasını qoyub.\nMəşhur janr, ənənə və ya janr daxili məktəbdə istifadə edilən çoxsaylı melodiya, motiv və ya standartların müəllifidir.\nTez-tez məhşur submədəniyyətə aid nəşrlərin üz qabığında təsvirləri əks olunur.\nSəs yazmaları[mənbəni redaktə et]\nAlbomlar, sinqllar və digər səsyazmaları haqqında olan bütün məqalələr ümumi ensiklopedik əhəmiyyətlilik qaydalarına, o cümlədən, subyektin özündən asılı olmayan müstəqil, etibarlı və yoxlanılabilən mənblərə malik olmalıdır. Ensiklopedik əhəmiyyətlilik qaydaları xaricində, məqalə mövzusu olan subyekt haqqında detallı informasiya verməyə imkan yaradan etibarlı və müstəqil mənbələrin olması da vacib şərtdir; qaralama vəziyyətindən inkişaf etdirilməsi ehtimalı olmayan və ya az olan səs yazmaları haqqında məqalələr ya ifaçının diskoqrafiyası ya da özü haqqında olan məqalələrlə birləşdirilməlidir.\nBütün növ səsyazmaları üçün meyarlar:\nMüxtəlif etibarlı mənbələrdə nəşr edilmiş məqalə və tədqiqatların mövzusu olmuş, haqqında ifaçı və ya ansablla əlaqəsi olmayan, özü tərəfindən nəşr edilməyən müstəqil mənbələrdə məlumat verilmişdir.\nBu meyar istənilən formalı nəşr olunmuş işlər, qəzet məqalələri, kitablar, jurnal məqalələri, nəşr edilən media orqanlarının onlayn məqalələri və aşağıdakılar istisna olmaqla televiziya sənədli filmlərini[qeyd 2] əhatə edir:\nPress-relizlərin nəşr edilmiş istənilən formaları, musiqiçi və ya ansablın özündən bəhs etdiyi, musiqiçi və ya ansamblı təbliğ edən istənilən növ reklam məhsulları, o cümlədən istehsalçının reklamları.\nSinql və ya albom hansısa ölkənin milli husiqi hit-paradına daxil olmuşdur.\nƏn azı bir ölkədə qızıl və ya daha yüksək sertifikat almışdır.\nÖlkənin milli radio və ya televiziya şəbəkəsi vasitəsiylə davamlı olaraq səsləndirilmişdir (və bu haqqda etibarlı mənbə (lər) mövcuddur).\nAlbomlar[mənbəni redaktə et]\nHaqqında məqalə yaradılan hər bir albom ümumi ensiklopedik əhəmiyyətlilik qaydalarına cavab verməli, bu haqqda etibarlı və yoxlanılabilən mənbə(lər) olmalıdır. Albomun ensiklopedik əhəmiyyətlilik qaydalarına cavab verən məşhur musiqiçi və ya ifaçı tərəfindən rəsmi çıxarılması onun ensiklopedik əhəmiyyətliyini göstərən meyar deyildir. Əksinə, albomun ensiklopedik əhəmiyyətli hesab edilməsi üçün, onun ensiklopedik əhəmiyyətlilik qaydalarına cavab verən musiqiçi və ya ifaçı tərəfindən çıxarılması yox, ümumi ensiklopedik əhəmiyyətlilik qaydalarına cavab verməsi lazımdır. Geniş məlumat əks etdirməyən, əsasən kompozisiya siyahısı (trek list) hesabına həcmli görünən albom məqalələri ifaçının özü və ya diskoqrafiyası haqqında olan məqalə ilə birləşdirilməlidir.\nSinqllar[mənbəni redaktə et]\nHaqqında məqalə yaradılan hər bir sinql ümumi ensiklopedik əhəmiyyətlilik qaydalarına cavab verməli, bu haqqda etibarlı və yoxlanılabilən mənbə (lər) olmalıdır. Sinqlın ensiklopedik əhəmiyyətlilik qaydalarına cavab verən məşhur musiqiçi və ya ifaçı tərəfindən rəsmi çıxarılması onun ensiklopedik əhəmiyyətliyini göstərən meyar deyildir. Əksinə, sinqlın ensiklopedik əhəmiyyətli hesab edilməsi üçün, onun ensiklopedik əhəmiyyətlilik qaydalarına cavab verən musiqiçi və ya ifaçı tərəfindən çıxarılması yox, ümumi ensiklopedik əhəmiyyətlilik qaydalarına cavab verməsi lazımdır. Geniş məlumat əks etdirməyən, əsasən kompozisiya siyahısı (trek list) hesabına həcmli görünən sinql məqalələri ifaçının özü, diskoqrafiyası və ya sinqlın aid olduğu albom haqqında olan məqalə ilə birləşdirilməlidir.\nÇıxarılmamış materiallar[mənbəni redaktə et]\nÇıxarılmamış materiallar (demolar, miksteyplər, butleqlər və yalnız təbliğat üçün yazılmış səs yazmaları) yalnız haqqlarında qaralama vəziyyətində olmayacaq məqalə yaradacaq qədər məlumat verən müstəqil, etibarlı və yoxlanılabilən mənbələr olduğu halda ensiklopedik əhəmiyyətli hesab edilə bilinər.\nXüsusi hallara hələ çıxarılmamış albom haqqında müstəqil, etibarlı və yoxlanılabilən mənbələrdə kifayət qədər məlumat verilməsi şərtləri daxilində məqalə yaradıla bilinər; məsələn, “Guns N’ Roses” qrupunun 2008-ci ildə çıxarılmış “Chinese Democracy” albomu haqqında ingiliscə vikipediyada 2004-cü ildən məqalə yaradılması halında olduğu kimi. Lakin, bu hal çox nadir hallarda, böyük gözləntili layihələrə (ikonik (və ya bütün dünyada böyük fanat kütləsi olan ifaçıların layihələri) aid edilir. Bu zaman da, albomun adı, kompozisiya siyahısı və çıxış tarixi ifaçı və ya leybl tərəfindən rəsmən təsdiqlənmiş olmalıdır.\nAlbomlar və onların yaxın gələcəkdə çıxış tarixləri haqqında məlumat etibarlı mənbələr tərəfindən təsdiqlənməlidir. Albomun çıxış tarixi haqqında kifayət qədər etibarlı və yoxlanılabilən mənbələr olmadığı halda onun haqqında ayrıca məqalə yaradılmamalıdır. Məsələn məlumatlarda “ifaçının növbəti albomu” adlandırılan, albomun özünün və ona daxil olan mahnıların adları haqqında mübahisəli məlumatların yayıldığı halda, albom haqqında ayrıca məqalə yaradılması Vikipediyanın təməl prinsiplərindən olan “Vikipediya şüşə şar deyil” qaydasının pozulmasıdır. Albomun çıxış tarixi haqqında etibarlı mənbədə məlumatın verilməsi halında bu məlumat yalnız ifaçı və ya onun diskoqrafiyası haqqında məqaləyə əlavə edilə bilinər.\nMahnılar[mənbəni redaktə et]\nMahnılar haqqında ifaçı və ya leybldan asılı olmayan müstəqil, etibarlı və yoxlanılabilən nəşr olunmuş mənbələrdə geniş məlumat verildiyi və ya bu cür mənbələrdə yayımlanmış kiçik olmayan nəşr materialının mövzusu seçildiyi halda ensiklopedik əhəmiyyətli hesab edilə bilinər. Burada nəşr materialı deyildikdə qəzet və jurnal məqalələri, kitab məlumatları, televiziya sənədli filmləri və ya icmallar və rəylər (revyu) nəzərdə tutulur. Bu zaman press-relizlərin müxtəlif media orqanlarında təkrar nəşrləri, ifaçı, leybl, agent və ya maraqlı tərəfi təmsil edən digər şəxslər tərəfindən iş haqqında yayımlanmış məlumatlar nəzərdə tutulmur. Albom haqqında rəy və ya icmalda mahnıdan da bəhs edilməsi onun ensiklopedik əhəmiyyətliyini göstərən meyar ola bilməz. Əgər rəydə yalnız mahnının hansısa alboma daxil olması haqqında məlumat verilirsə (və ya kompozisiya siyahısında mahnının adı qeyd edilirsə) bu zaman mahnı haqqında ayrıca məqalə yaradıla bilinməz.\nEnsikloedik əhəmiyyətlilik qaydalarından başqa haqqında məqalə yaradılan mahnı haqqında kifayət qdr detallı məqalə yaratmağa imkan verəcək qədər çox məlumat olması da vacibir. Məqalənin gələcəkdə qaralama vəziyyətindən inkişaf etdirilməsinə imkan verəcək qədər çox məlumatın əks etdirildiyi mənbələrin olmadığı halda mahnı haqqında məqalənin ifaçı, onun diskoqrafiyası və ya mahnının daxil olduğu albom haqqında məqaləyə yönləndirilməsi lazımdır.\nYuxarıda qeyd edilmiş şərtlərdən başqa aşağıda sadalanan meyarlar da mahnının ensiklopedik əhəmiyyətliyini göstərən faktorlar ola bilər:\nMilli və ya xüsusi əhəmiyyətli musiqi və ya satış hit-paradlarına daxil olması.\nQremmi, Cuno, Merkuri, Çoyz və Qremmis məşhur musiqi mükafatları qazanıb və ya namizəd göstərilib.\nMüxtəlif nüfuzlu ifaçılar və ya qruplar tərəfindən müstəqil səsyazması kimi çıxarılıb.\nMahnıların məşhur kover versiyaları haqqında məlumatlar xüsusi başlıq altında mahnı haqqında məqalədə verilməlidir. Xalq mahnıları haqqında məqalələrdə orijinal tədqiqata yol verilməməli və orijinal tədqiqat materiallarının nəşr olunmuş məlumatlarla qarışdırılmasından qaçılmalıdır.\nQeyd: Ensiklopedik əhəmiyyətlilik qaydalarına cavab verməyən mahnıların adları mahnının müəllifi olan bəstəkar, mahnının daxil olduğu albom və ya mahnını ifa etmiş ifaçı haqqında məqaləyə yönləndirilə bilər.\nQeyd 2: Mənbələr və istinadlar həmişə məqalədəki məzmunu təsdiq edən ikinci dərəcəli məzmun olmalıdır. Vikikitab və Vikiversitet kimi xüsusi qaydaları olan Vikipediya layihələri bu cür materialların paylaşılması üçün daha doğru məkandır.\nKonsert turları[mənbəni redaktə et]\nKonsert turları yalnız haqqında müxtəlif etibarlı, müstəqil və yoxlanılabilən mənbələrdə qaralama halında olmayacaq kifayət qədər detallı məqalə yaratmağa imkan verən məlumatların yayılması halında ensiklopedik əhəmiyyətli hesab edilə bilinər. Belə yanaşma, bədii tərtibatın əhəmiyyəti, maddi uğur, auditoriyanın münasibəti və sair bu kimi meyarları da əhatə edə bilər. Sadəcə turun həyata keçirilməsi (və ya konsertlərin baş tutması) haqqında məlumatın verildiyi mənbələr ensiklopedik əhəmiyyətliyi göstərən mənbələr hesab edilə bilinməz. Haqqında kifayət qədər məlumat olmayan və ya ikinci dərəcəli mənbələrdə məlumat verilən turlar və konsertlər haqqında məlumat ifaçı haqqında olan məqalədə verilməli, bu cür turlar və konsertlər haqqında ayrıca məqalə yaradılmamalıdır. Turun ensiklopedik əhəmiyyətlik qaydalarına cavab verməsi, ifaçının həmin turla əlaqəli digər turlarının və konsertlərinin də ensiklopedik əhəmiyyətlik tələblərinə cavab verməsi üçün meyar hesab edilə bilinməz. Ensiklopedik əhəmiyyətlilik tələblərinə cavab verən konsert turlarına misal olaraq Maykl Ceksonun 1998-ci ildə həyata keçirilmiş “Bad Dünya Turu”nu göstərmək olar.\nFreedb və Allmusic səs yazmaları haqqında yaxşı onlayn mənbələr hesab edilir. ABŞ-da müəllif hüquqları qeydiyyata alınmış mahnıların mətninin müəllif hüquqlarının kimə aid olduğunun müəyyənləşdirilməsi üçün “ASCAP ACE” və “BMI Repertoire” əvəzolunmaz mənbələrdir. Bəzən, dərin axtarış zamanı, “Google kitab” uğurlu nəticələr verə bilər. Elm xadimlərinin diqqətini çəkə biləcək mövzular haqqında məlumatları “Google akademiya” vasitəsiylə axtarmaq olar.\nƏgər mövzu ensiklopedik əhəmiyyətlilik meyarlarına cavab vermirsə[mənbəni redaktə et]\nYuxarıda sadalanan meyarlara, ümumi ensiklopedik əhəmiyyətlilik qaydalarına cavab verməyən, yuxarıda sadalanan qaydalara cavab verdiyi halda haqqında məqalə (qaralama məqalələr nəzərdə tutulmur) yaradılması üçün müstəqil, etibarlı və yoxlanılabilən mənbələrdə kifayət qədər məlumat olmayan şəxslər, qruplar və ya musiqi əsərləri haqqında Vikipediyada müstəqil məqalə yaradılmamalıdır. Vikipediyanın əsas hədəfi gələcəkdə inkişaf etdirilmə ehtimal olmayan (çox aşağı olan) qaralama məqalələrin və ya şəxslərin özləri haqqında məlumat verdikləri məqalələrin bir yerə toplanması deyil.\nLakin, müəyyən tələblərə riayət etməklə bu cür subyektlər haqqında məlumatlar Vikipediyada əks etdirilə bilər. Haqqında müstəqil məqalələr yaradılması üçün ensiklopedik əhəmiyyətlilik tələblərinə cavab verməyən musiqiçilər, qruplar və ya musiqi əsərləri haqqında məlumatlar aşağıdakı tələblərə cavab verdiyi halda başqa əlaqəli məqalələrin tərkibinə əlavə edilməklə Vikipediyada saxlanıla bilinər:\nMəqaləyə əlavə edilə bilinəcək səviyyədə yararlı tərəfsiz məlumat olması halında;\nReklam (özünüreklam) xarakteri daşımadığı halda;\nMəlumatlar müstəqil, etibarlı və yoxlanılabilən mənbələrlə təsdiqləndiyi halda.\nMəsələn, musiqi qruplarının üzvləri haqqında olan məlumatlar adətən musiqi qrupları haqqında olan məqalə ilə birləşdirilir. Mahnılar haqqında məlumat diskoqrafiya və ya başqa mahnı siyahıları ilə birləşdirilə bilinər. Bu halda oxuyucunun məlumatı tapmaqda çətinlik çəkməməsi üçün məlumatın birləşdirildiyi məqalənin adı da əsas kimi götürülmüş məqaləyə yönləndirilməlidir.\nQeydlər[mənbəni redaktə et]\n↑ Özünüreklam və ya məhsul tanıtma materialları ensiklopedik məqalədə istifadə oluna bilinməz. Musiqiçi, ansambl, bəstəkar, söz yazarı və ya onların əsərləri haqqında nəşr edilmiş məlumatın müəllifi mütləq başqa bir adam olmalıdır. (Müəllifin özü tərəfindən nəşr edilmiş materialların istifadəsi haqqında ətraflı məlumat üçün “Vikipediya: Müəllifin özü tərəfindən nəşr edilmiş mənbələr”, təbliğat materiallarından istifadə qaydaları üçün isə “Vikipediya: Maraqların münaqişəsi” qaydaları ilə tanış olmanız məsləhətdir.) Mənbənin mstəqil hesab edilməsi üçün onun, haqqında məhs edilən subyektlə əlaqəsi olmayan bir şəxs tərəfindən yazılması əsasən kifayət edir. Lakin, bu göstərici mənbənin etibarlı olması və vikipediyada istifadə edilmək üçün yaralı olması anlamına gəlmir. Subyektin şəxsi bloqu, veb saytı, kitabı, sosial şəbəkə hesabı və ya musiqi saytında verilən məlumat onun ensiklopedik əhəmiyyətliyini sübut edən mənbə kimi istifadə edilə bilinməz. Belə olsa idi, hər kəs özü haqqında Vikipediyada məqalə yarada bilərdi. Yaddan çıxarmayaq ki, Vikipediya kataloq deyil.\n↑ 1 2 “Nəşr edilmiş əsər”ə əsaslanan sənədli film işləri nəzərdə tutulur.\n↑ Məsələn, razılıq anlaşmaları (satış çekləri, təbliğat posterləri, flayerlər və sair), ifaçının məlumat xarakterli müsahibələri və sair.\n↑ Bu meyar əvvəllər ingilscə vikipediyada uzunmüddətli müzakirəyə səbəb olmuş və nəticədə müyarın qaydada saxlanmasına qərar verilmişdir. Müzakirə ilə tanış olmaq üçün bax: 1, 2.\n↑ Adətən kiçik qruplarda bütün heyət üzvləri yaddaqalan olur, lakin xorlar, Brodvey myuziklları adətən bunun üçün kifayət etmir.\nMahnıların qeydləri[mənbəni redaktə et]\n↑ Kiçik olmayan deyildikdə şəxsi saytlar, bloqlar, bülletenlər, vikilər və özlüyündə etibarlı olmayan digər mənbələr nəzərdə tutulmur. Musiqiçi, leybl, agent və digər maraqlı şəxslərin üçüncü tərəf kimi nəşr olunmuş materiala təsir etməməsini də nəzərə almaq lazımdır.\n↑ ”Mövzusu olmaq” deyildikdə mahnının musiqi və ya qrup haqqında materialda xatırlanması yox, nəşr materialında geniş tədqiq edilməsi və ya haqqında geniş məlumat verilməsi (materialın məhz mahnıya həsr edilməsi) nəzərdə tutulur.\n↑ Özünüreklam və ya məhsul tanıtma materialları ensiklopedik məqalədə istifadə oluna bilinməz. Musiqiçi, ansambl, bəstəkar, söz yazarı və ya onların əsərləri haqqında nəşr edilmiş məlumatın müəllifi mütləq başqa bir adam olmalıdır.\nMənbə — "https://az.wikipedia.org/w/index.php?title=Vikipediya:Ensiklopedik_əhəmiyyətlilik_(musiqi)&oldid=5130549"\nBu səhifə sonuncu dəfə 25 aprel 2020 20:31 tarixində redaktə edilib.


10 min kişi ilə yatmış qadın kitab yazdı: qadınların soruşmağa cəsarət etmədiyi sualların cavabları - FOTO » Sirli Qadın Portali\nBu vaxta qədər 10 min kişi ilə yatan avstraliyalı qadın Guenet Monteneqro kitabında qadınları maraqlandıran sualları cavablandırıb.\nMilli.Az Monteneqronun fotosunu təqdim edir.\nKişilərin xoşuna gələn qadın xüsusiyyətləri\nDerya-urek 21 noyabr 2017 21:26


Qarabağda hədəflər raketlə VURULACAQ- Neytral zona daralır, təmas xəttində istehkamlar tikilir » Teref.info\nTarix: 27-05-2018, 08:50\nErmənistanın xarici işlər naziri Zoqrab Mnasakanyan ABŞ prezidenti Donald Trampın Azərbaycan prezidenti İlham Əliyevə təbrik məktubunda qeyd etdiyi "Qarşıdan gələn aylar Dağlıq Qarabağ münaqişəsinin həlli üçün imkanlar açacaq, bu isə ABŞ-Azərbaycan əməkdaşlığının genişləndirilməsinə daha yaxşı şərait yaradacaqdır” sözlərini şərh edib.\nMnasakanyan deyib ki, "danışıqlar Minsk qrupunun himayəsi altında yenilənməlidir, lakin Ermənistanın maraqları və hədəfləri öz əksini tapmalıdır, xüsusilə də Qarabağda "xalqın öz müqəddəratını təyin etmə” prinsipi əsas götürülməlidir. Bakı İrəvanın bu tələbini danışıqları pozmaq cəhdi adlandırır. Ekspertlər isə hesab edirlər ki, danışıqlar artıq ikinci mərhələyə keçir və cəbhədə toqquşmaların baş verməsi ehtimalı hər keçən gün daha da reallaşır.\nPublika.az xəbər verir ki, Donald Trampın İlham Əliyevə yazdığı məktubda qeyd olunan fikirlər ABŞ-ın Qarabağ münaqişəsinin həlli üçün yeni plan hazırlığında olması fikrini gücləndirir.\nLakin İrəvanda düşünürlər ki, danışıqlar arxa plana keçəcəksə, heç bir plan işə yaramayacaq və təmas xəttində raketlər işə düşəcək.\nErməni ekspert Naira Ayrumyan yazır ki, hərbi mənbələr təmas xəttində hər iki tərəfin istehkamlar tikdiyi haqda məlumatlar verirlər.\n"Bu isə neytral zonanın sıradan çıxması ilə nəticələnəcək. Neytral zonanın sıfırlanması müharibənin başlanması deməkdir”, - deyə o bildirib.


Həmidə Ömərova gürcü aktyorun nəyinə gülürdü? – Məşhur filmin gizlinləri » BakiSesi.Com\nCəmiyyət > Həmidə Ömərova gürcü aktyorun nəyinə gülürdü? – Məşhur filmin gizlinləri\nTarix:26-09-2020, 14:57 | Oxunub: 47\nKulis.az “Yol əhvalatı” bədii filmini təqdim edir.\nƏhvalatın qəhrəmanlarından biri, sürücü Mustafa (Vaxtanq Pançulidze) qonşusu Zümrüdlə (Həmidə Ömərova) ailə qurmaq arzusundadır. Gənclərin sevgisi qarşılıqlı olsa da Zümrüdün atası, “JEK” müdiri Qurban (Səyavuş Aslan) bu izdivacın əleyhinədir. O, qızını uşaqlıqdan deyikli etdikləri dostunun oğluna verməyi planlayır. Vəzifəsindən sui-istifadə edərək pul qazanan Qurban Mustafanı da öz məqsədinə alət etmək istəyir. Ancaq Qurbanın niyyəti baş tutmur, o, həbsə girir, Mustafa Zümrüdlə evlənir...\n1980-ci ildə ekranlara çıxan “Yol əhvalatı” Teymur Bəkirzadənin ilk tammetrajlı bədii filmidir. Buna qədər isə rejissorun, Bakı İdman Malları Fabrikinin həndbolçu qızların gərgin keçən bir oyunundan bəhs edən ”Dissonans” ( 1978) sənədli filmi 1979-cu ildə Leninqradda VII Ümumittifaq idman filmləri kinofestivalında Qızıl Medala, 1982-ci ildə isə Budapeştdə qısametrajlı filmlərin Beynəlxalq kinofestivalında Bürünc Medala layiq görülüb.\nYeri gəlmişkən, Teymur Bəkirzadə eyni zamanda “Ömrün səhifələri” almanaxına daxil olan, ən yaxşı qısametrajlı filmlərimizdən biri olan “Rəqiblər”in (1974) də müəllifidir.\nRejissorun “Yol əhvalatı” əsəri atmosfer, tipajlar, süjet etibarilə müəyyən mənada italyan komediyalarını xatırladır. Söhbət 1960-1970-ci illərdə həm İtaliyada, həm də dünyada populyarlıq qazanan italyansayağı komediyalardan gedir. Sözügedən komediyaların əsas cəhətləri müəllifin kiçik insanın taleyinə, onun gündəlik məişətinə ironik, sosial satirik yanaşma, eyni zamanda lirizm, dramatizm, qrotesk və s. xasdır.\n“Yol əhvalatı” daha çox Dino Rizinin “Müqəddəs Yanuari əməliyyatı” tipli filmləri xatırladır ki, burada süjet xətti dərin işlənməsə də əsasında keyfiyyətli yumor dayanır. Yəni, başqa cür desək, “Yol əhvalatı” kütləyə xitab edən zövqlü ekran əsəridir.\nSüjet əsasən, iki xətt üzərində qurulur: əhvalatın lirik tərəfi Zümrüd-Mustafa məhəbbəti; cinayətin, satira və yumorun yer aldığı Qurban və dəstəsinin fəaliyyəti. Lakin rejissor həlli elə qurulub ki, melodramatik xətt arxa plana keçir. Çünki filmin dadı-duzu, seyrçinin əsas maraq nöqtəsi məhz Qurban və onun dəstəsində cəmlənir. Komediyanın dili ilə qabardılan problemlər heç indi də həllini tapmayıb: “JEK” müdirinin iş səlahiyyətini aşması, sakin Eldənizin (Eldəniz Zeynalov) şikayətinə məhəl qoyulmaması, əlaltından yerli məhsulun xarici mal adı ilə sırınması və ümumən baş verənlərin absurd həddinə çatdırılması.\nYuxarıda qeyd olunduğu kimi “Yol əhvalatı” dərin sənət əsəri deyil. Lakin keyfiyyətli populyar filmdir. Müasir komediyalarda ehtiyac duyulan aktyor ustalığı, günün ritmini tutan, bayağılığa yol verməyən səliqəli, ağıllı ssenari və rejissor həlli, təmkinli kolorit və digər vacib ənənələr çağdaş kinomuzda inkişaf etdirilmədi.\n“Yol əhvalat”ındakı absurd və qrotesk vəziyyətləri inandırıcıdır, saxta deyil, burada baş verənlərə adekvat, dramaturji məntiq var.\nXüsusən, Səyavuş Aslanın improvizə edərək sözlərarası istifadə etdiyi rusca kəlmələr tamamilə yerinə oturur və qıcıqlandırmır. Ona görə ki, S.Aslan da daxil olmaqla, digər aktyorların Yaşar Nurinin, Kamil Məhərrəmovun, Hacı İsmayılovun işinə usta, peşəkar münasibətindən qaynaqlanır.\nFilmdə Zümrüdün deyiklisi olan Fərid roluna müğənni Elxan Əhədzadə çəkilməli idi. Lakin o, çəkiliş günü səhər qəfil qastrola getdiyi üçün rol Yusif Əlizadəyə təklif olunur. Y.Əlizadə bu filmdə həm də rejissor assistenti olub.\nHacı İsmayılov müsahibələrindən birində filmlə bağlı belə bir əhvalatı bölüşür:\n“Maraqlı səhnələrdən biri sürücü Mustafanın malları gətirməyib bizi aldatdığı və maşınla qonşunun evinə girdiyi yerdir. Ev dağılandan sonra şikayətçi qonşunun (Eldəniz Zeynalov) evini təmir etdiyimiz səhnə çəkilirdi. Həmin yer kinostudiyanın həyətində olan tikili idi. O kadrda hasarın bir tərəfini biz “hörürdük”. Həmin səhnədə guya tənəffüs vaxtı idi. “Pririv, pririv” deyirlər. Nahar etdiyimiz yerdə Səyavuş şikayət edir ki, əşşi, mən heç belə işə düşməmişdim, bu nə idi başımıza gəldi, hərəmiz bir replika atırıq. Yaşar (Makintoş) qəzetdən bir papaq düzəldib qoymuşdu başına, özü də qatıq içirdi. Qurban “Çesnı, ne çesnı” deyib başına bir qapaz vurdu, qatıq dağıldı Yaşarın üzünə və bığına. Əslində ssenaridə olan bir şey deyildi. Həmin an hamımız fikirləşdik ki, rejissor əsəbiləşib “stop, dayanın, bu qədər də əlavə olmaz” deyəcək. Amma gördük ki, kameranın səsi gəlir, özümüzü itirmədik. Başa düşdük ki, davam etmək lazımdır. Yaşar da özünü itirmədi, heç nə olmamış kimi çörəyi götürüb dodaqlarını silib ağzına atdı”.\nMustafa rolunun ifaçısı Vaxtanq Pançiludze Gürcüstandan dəvət olunub. Onu Teymur Bəkirzadə Rezo Esadzenin, Bakıda çəkilən ”İlk baxışdan məhəbbət" filmində görüb dəvət etmişdi.\nZümrüd rolunun ifaçısı Həmidə Ömərova film barədə belə deyir:\n“Vaxtanq boyca məndən balaca idi. Onun elçi gəlmək istəməsi ilə bağlı etiraf səhnəsini Bakının köhnə məhəllələrindən birində çəkdik. Teymur müəllim orada baxıb gördü ki, oğlanın boyu məndən balacadır, onun ayağının altına daş qoydu. Filmdə Zümrüd utancaq qızdır, oğlan bunu deyəndə o naz edir, aşağı baxır, sevincini gizlətməyə çalışır. Bu hissəni oynayarkən başımı aşağı salanda Vaxtaqın ayağının altındakı daşı görürdüm, məni dəli gülmək tuturdu, çəkiliş edə bilmirdik. Axırda Teymur müəllim dedi ki, kameraları söndürün, Həmidə gülüb qurtarsın, sonra çəkilişə davam edək. Hər dəfə də Vaxtaqdan buna görə üzr istəyirdim ki, bağışla, məndən asılı deyil, situasiya gülməlidir”.\nAsim Cəlilovun yazdığı ssenaridə bəzi məqamlar real hadisələrdən qaynaqlanıb: Təyyarə ilə maşının toqquşması səhnəsinə müəllif yaşadığı ərazinin yaxınlığında şahid olub.\nÇəkilişlər əsasən Xaçmaz hava limanında, Bakıda, Binə hava limanının yük qəbul olunma yerində, Bakı küçələrində, “Gənclik” metrostansiyasının üstündəki küçədə aparılıb. Paşanın Mustafanın qoyunla dolu maşınını qaçırdığı yer metronun yanında çəkilib. Təyyarənin enməsi isə Əhmədli qəsəbəsində lentə alınıb. Qəbiristanlıq çəkilişləri İkinci Fəxri Xiyaban tərəfdə baş tutub.\nÜç ay müddətinə çəkilən film kassa uğuru qazanıb.\n“Yol əhvalatı”nın operatoru Şərif Şərifov və Ələsgər Ələkbərov, bəstəkarı Polad Bülbüloğludur.\nTeymur Bəkirzadə 55 yaşında vəfat edib.скачать dle 12.1\nAlən Uper Fransa Senatının prezidentinə çağırış edib\nBelə əsgəri olan Ordu qalib olmazmı?.. – Hospitaldan reportaj


Rusiya hakerləri idman və antidopinq təşkilatlarını hədəfləyiblər – Microsoft Azmedia.az\nTexnologiya 1 Noyabr 2019, 07:40\n"Bu hücumlardan bəziləri uğurlu olub, lakin əksəriyyəti baş tutmayıb. Microsoft bu hücumlahədəflənmiş bütün müştərlərini xəbərdar edib və təhlükəsizliyi pozulmuş hesab və sistemlərin bərpası üçün köməklik göstərib".\nMicrosoft adamlara özlərini və təşkilatlarını hücumlardan qorumaq məqsədi ilə bütün email hesablarının ikifaktorlu tanıma sisteminə keçirilməsini tövsiyə edib.\n22:39 Şəbnəm Tovuzlu ana olacaq - VİDEO


Rumıniya küçələri qarışdı\nHökumətdən narazı etirazçılar küçələrə axışdılar\n11:36 04.02.2017 (Yenilənib 16:13 04.02.2017)\nEtirazçılar "Hökumət istefa", "Oğrular" və s. kimi şüarlar səsləndiriblər\nBAKI, 4 fev – Sputnik. Rumıniyada xalq küçələrə axışaraq hökumətə etiraz mitinqlərinə başlayıb. Sputnik Azərbaycan “The Guardian”a istinadən xəbər verir ki, nümayişçilər Cinayət Məcəlləsinə edilən dəyişikliklər və Amnistiya aktı haqqında qərarla razı olmadıqlarını bildiriblər.\nPaytaxt Buxarestin əsas meydanlarına 300 mindən çox insanın toplandığı qeyd olunur. Etirazçılar "Hökumət istefa", "Oğrular" və s. kimi şüarlar səsləndiriblər.\nAmnistiya aktı, cinayət məcəlləsi, Buxarest, Rumıniya


Bakı Uşaq Teatrı mövsümə yekun vurub - Open.az\nArt 18 İyul, 2019 15:09\nİyulun 17-də Bakı Şəhər Mədəniyyət Baş İdarəsinin Bakı Uşaq Teatrı Azərbaycan Teatr Xadimləri İttifaqının (ATXİ) tamaşa salonunda mövsümə yekun vurub.\nOpen.az xəbər verir ki, teatrın direktoru, Əməkdar artist İntiqam Soltan öncə dolğun keçən mövsümə qısa nəzər salıb. Müxtəlif idarə və müəssisələr, nazirlik və təşkilatlarla reallaşdırdıqları birgə uğurlu layihələrdən, maarifləndirici aksiyalardan, qastrol səfərlərindən bəhs edib. Direktor “Bütün Azərbaycanı səhnə bilirik” ifadəsini qüvvətləndirmək üçün fərqli rayonlarda tamaşaçılar qarşısında etdikləri çıxışlardan, onların teatra sevgi və marağından da danışıb.\nMükafatçılar arasında Bakı Şəhər Mədəniyyət Baş İdarəsinin rəisi Cəlil Məlikov da var idi. O, təltifə görə teatrın kollektivinə minnətdarlığını bildirdi, yeni yaradıcılıq uğurları arzulayıb.\nTeatrın əməkdaşları arasında keçirilən sorğuya əsasən müəyyənləşən digər mükafatçılar teatrşünas və media mənsubları olub.


Azərbaycan səmasında UNO göründü — FOTO '; // item += '\nAzərbaycan səmasında UNO göründü — FOTO\n“Ölkə.Az” xəbər verir ki, bu barədə tədqiqatçı, ezoterik alim İsgəndər Tağıyev məlumat verib. Tağıyev bildirir ki, hadisə 7 iyul tarixində baş verib. Çıraqqala kəndi üzərində günəş qürub edərkən günəşin yanında UNO peyda olub. Parıldayan obyekti görmək üçün fotonu bir az böyütmək kifayət edir.\nTağıyev qeyd edir ki, son dövrlər UNO-lar Azərbaycan səmasında tez-tez peyda olur.\nQeyd edək ki, bir müddət əvvəl də Beşbarmaq piri yaxınlığında da UNO peyda olmuşdu.


“Şərq-Qərb”, “Şimal-Cənub” beynəlxalq nəqliyyat dəhlizləri və Azərbaycanın geoiqtisadi maraqları 1905.az\nStrateji baxımdan mühüm geosiyasi məkanda – Şərqdən Qərbə və Şimaldan Cənuba uzanan çox mühüm beynəlxalq nəqliyyat-kommunikasiya dəhlizlərinin kəsişməsində yerləşməsi Azərbaycanı əsrlərboyu transmilli dünya güclərinin xüsusi maraq dairəsində saxlamışdır. Əlverişli geosiyasi və coğrafi mövqe Azərbaycana malik olduğu zəngin karbohidrogen ehtiyatları qədər yeni dividendlər qazanmaq şansı yaratmışdır. Həm ümummilli lider Heydər Əliyev, həm də Prezident İlham Əliyev mövcud reallığı müstəqil Azərbaycan dövləti üçün əsas şanslardan biri kimi düzgün dəyərləndirərək, ötən 25 ildə bundan həm yeni neft strategiyasının, həm də transmilli nəqliyyat-kommunikasiya siyasətinin həyata keçirilməsində başlıca amil kimi məharətlə istifadə etmişlər. Hazırda Azərbaycanın dünya dövlətləri, güc mərkəzləri ilə münasibətlərinin təməlində məhz üstün geosiyasi, geoiqtisadi və coğrafi reallıqlar dayanır ki, bu da müvafiq olaraq ölkənin strateji maraqlarının yüksək səviyyədə təmin olunmasında aparıcı rol oynayır.\nBu fikirlər Azərbaycan Respublikası Prezidentinin ictimai-siyasi məsələlər üzrə köməkçisi, tarix elmləri doktoru, professor Əli Həsənovun “Şərq-Qərb”, “Şimal-Cənub” beynəlxalq nəqliyyat dəhlizləri və Azərbaycanın geoiqtisadi maraqları” sərlövhəli analitik məqaləsində yer alıb. AZƏRTAC məqaləni təqdim edir.\nBir qədər əvvəl yazdığım “Əsrin müqaviləsi” – Azərbaycanı qlobal dünya iqtisadiyyatının tərkib hissəsinə çevirən layihə” adlı məqalədə ölkəmizdə təməli ümummilli lider Heydər Əliyev tərəfindən 1994-cü ildə qoyulmuş yeni neft strategiyası və onun uğurlu nəticələrindən geniş danışmışdım. Bugünkü məqalədə isə həyata keçirilən siyasi strategiyanın digər mühüm istiqamətindən – Azərbaycanın üçüncü minillikdə beynəlxalq nəqliyyat-kommunikasiya qovşağına çevrilməsi ilə bağlı 1993-cü ildən həyata keçirilən dövlət siyasəti və onun görünən nəticələri haqqında bəhs etmək istəyirəm.\n– Avropa, Qara dəniz, Qafqaz, Xəzər və Mərkəzi Asiya regionları arasında iqtisadi, ticari, nəqliyyat və logistika əlaqələrinin inkişafından;\n– Çin və Avropa İttifaqı arasında ən qısa quru yolu üzərində qurulan multimodal dəhlizin inkişafından;\n– “Şimal-Cənub” Beynəlxalq Nəqliyyat Dəhlizinin qurulmasından;\n– Böyük İpək Yolu çərçivəsində tranzit yüklərin cəlb edilməsindən;\n– Logistika və ticarət infrastrukturunun əhəmiyyətli dərəcədə təkmilləşdirilməsi və tənzimləyici stimullar sayəsində regionda bu sahə üzrə Azərbaycanın daha cəlbedici qovşaq olmasından;\n– Azərbaycanın Rəqəmsal Ticarət Qovşağı və TASİM layihələri vasitəsilə Böyük İpək Yolunun rəqəmsallaşdırılmasından;\n– müxtəlif nəqliyyat sahələri arasındakı əlaqələrin koordinasiya edilməsindən;\n– yük və sərnişin daşımaları üzrə beynəlxalq və daxili tariflər sahəsində uyğunlaşdırılmış siyasətdən;\n– çoxmodallı (birləşmiş) daşımaların təşkil olunması üzrə uyğunlaşdırılmış fəaliyyət proqramının işlənib hazırlanmasından və s. ibarətdir.\nPrezident İlham Əliyevin rəhbərliyi ilə ötən 16 ildə neftdən gələn gəlirlərin də bir qismini cəlb etməklə, ilk növbədə, ölkəni xarici aləmlə bağlayan əksər avtomobil və dəmir yolları, hava və su nəqliyyatı infrastrukturları, quru, hava və su nəqliyyatına aid kommunikasiyalar, rabitə-informasiya texnologiyaları modernləşdirilmiş, yenidən qurulmuş, yaxud hazırda qurulur. Azərbaycanın üç telekommunikasiya peyki – “Azərspace-1”, “Azersky” və “Azərspace-2” orbitə çıxarılmış, Xəzər dənizinin dibi ilə Avropanı Asiya ilə birləşdirəcək kommunikasiya vasitələrinin çəkilişinə start verilmişdir. Azərbaycanın regional və beynəlxalq nəqliyyat-kommunikasiya layihələrinin dəstəklənməsi istiqamətində həyata keçirdiyi ardıcıl və məqsədyönlü siyasət ölkəmizi qısa müddətdə Avrasiyanın əsas nəqliyyat-kommunikasiya qovşaqlarından birinə çevirmişdir.\nMəlumdur ki, TRASEKA layihəsinin də əsas təşəbbüskarlarından biri ümummilli lider Heydər Əliyev olmuşdur. Məhz onun təşəbbüsü ilə 1998-ci il sentyabrın 7-8-də Bakı şəhərində 9 ölkənin (Azərbaycan, Türkiyə, Gürcüstan, Ukrayna, Moldova, Rumıniya, Bolqarıstan, Özbəkistan, Qırğızıstan) dövlət başçılarının, 13 beynəlxalq təşkilatın və 32 dövlətin nümayəndə heyətlərinin iştirakı ilə tarixi İpək Yolunun bərpasına həsr olunmuş beynəlxalq konfrans keçirilmiş və yekunda Avropa İttifaqının TRASEKA proqramı əsasında “Avropa-Qafqaz-Asiya dəhlizinin inkişafı üzrə beynəlxalq nəqliyyat haqqında Bakı Bəyannaməsi və Çoxtərəfli Saziş” imzalanmış, TRASEKA-nın Daimi Katibliyinin Bakı şəhərində yerləşdirilməsi qərara alınmışdır. Həmin dövrdə bəzi regional və beynəlxalq dairələrin əsassız qısqanclığına baxmayaraq, TRASEKA layihəsinin qədim İpək Yolu üzərində yenidən qurularaq əksər region ölkələri üçün çox böyük əhəmiyyət kəsb etməsi sübuta yetirilmişdir. Bu layihənin cəlbediciliyi, ilk növbədə, onunla ölçülürdü ki, o, eyni zamanda, Rusiyanın, Mərkəzi Asiya ölkələrinin – Türkmənistan, Qazaxıstan, Özbəkistan, Qırğızıstan və Tacikistanın, həmçinin Əfqanıstanın daha əlverişli dəhliz vasitəsilə Avropa və dünya bazarlarına, o cümlədən geriyə çıxışını asanlaşdırırdı, onların ticarət əlaqələrinin, iqtisadiyyatlarının inkişafına, dünya iqtisadiyyatı ilə inteqrasiyasına mühüm şərait yaradırdı.\nAzərbaycanın üçüncü minilliyin əvvəlindən xüsusi maraq göstərdiyi, son illərdə fəal şəkildə qoşulduğu və bundan sonra funksionallığı ciddi şəkildə yüksələn başqa bir transmilli nəqliyyat layihəsi “Şimal-Cənub” Beynəlxalq Nəqliyyat Dəhlizi hesab olunur. Qeyd etmək istəyirəm ki, TRASEKA layihəsində olduğu kimi, Azərbaycan Respublikasının “Şimal-Cənub” nəqliyyat dəhlizinə qoşulması təşəbbüsü də ümummilli lider Heydər Əliyevə məxsusdur. Məhz onun razılığı əsasında 2001-ci ildən başlayaraq Azərbaycan Respublikasını təmsil edən nümayəndələr Rusiya və İranın müvafiq qurumları ilə bu istiqamətdə müzakirələrə qoşulmuşlar. 2004-cü il mayın 19-21-də Prezident İlham Əliyevin tapşırığı ilə Azərbaycan nümayəndə heyəti Moskva şəhərində keçirilən Rusiya və İran dəmir yolu rəhbərlərinin müşavirəsinə qatılmış və üçtərəfli razılığa müvafiq olaraq “Şimal-Cənub” nəqliyyat dəhlizi üzrə Beynəlxalq Konsorsiumun yaradılmasında iştirak etmişdir. Sonrakı dövrdə hər üç ölkənin dəmir yollarına tranzit yük axınının cəlb edilməsi, birgə layihə-axtarış işlərinin görülməsi, ümumi məsələlərin və birgə işlərin əlaqələndirilməsi istiqamətindəki fəaliyyəti təmin olunmuşdur. 2005-ci il iyulun 24-27-də Tehran şəhərində və 2005-ci il fevralın 9-da Bakıda “Şimal-Cənub” nəqliyyat dəhlizinin tikintisi, gələcək istismarı, beynəlxalq konsorsiumun yaradılması və maliyyələşdirilməsi üsulları, hər bir tərəfin tikintidə payı, qoyulacaq əsaslı vəsaitin qaytarılması yolları və digər məsələlər müzakirə edilmiş və razılığa gəlinmişdir.\nMəlum olduğu kimi, Hindistan, Pakistan, İran, Azərbaycan, Rusiya və Şimali Avropa ölkələrini birləşdirəcək “Şimal-Cənub” nəqliyyat dəhlizi haqqında ilk razılaşma aktı Rusiya Federasiyası, İran İslam Respublikası və Hindistan arasında 2000-ci il sentyabrın 12-də Sankt-Peterburq şəhərində imzalanmışdır. Azərbaycan, qeyd edildiyi kimi, bu sazişə beş il sonra – 2005-ci ildə qoşulmuşdur. Sonrakı illərdə, ümumilikdə, 13 dövlət bu sazişə imza atmış və müvafiq olaraq ratifikasiya etmişdir. Bunlar Azərbaycan, Belarus, Bolqarıstan, Ermənistan, Hindistan, İran, Qazaxıstan, Qırğızıstan, Oman, Rusiya, Tacikistan, Türkiyə və Ukraynadır.\nMütəxəssislərin fikrinə görə, “Şimal-Cənub” nəqliyyat dəhlizinin əsas məqsədi, ilk növbədə, cənubdan – Hindistandan başlayaraq Rusiyaya, Şimali və Qərbi Avropaya, eləcə də Körfəz ölkələrinə daşınan yüklərin çatdırılma müddətini azaltmaq, daşıma qiymətlərini ucuzlaşdırmaq və dəhlizin funksionallığını artırmaqdan ibarətdir. Dəhliz bir neçə əsas istiqamət: Hindistan-Rusiya-Qafqaz-Körfəz ölkələri; Mərkəzi Asiya-Körfəz ölkələri; Xəzər dənizi-İran İslam Respublikası-Körfəz ölkələri və s. üzrə yükdaşıma fəaliyyətini nəzərdə tutur. Bu istiqamətlər içərisində Azərbaycan üçün ən maraqlı istiqamət yüklərin gəmilərlə Hindistanın Mumbay limanından İranın Bəndər-Abbas limanına gətirilməsi, sonra qatar və avtomobillərlə İranın mövcud dəmir və avtomobil yolları ilə Qəzvin-Rəşt-Astara (İran)-Astara (Azərbaycan) dəmir və avtomobil yollarına ötürülməsi və buradan da Azərbaycan vasitəsilə Rusiyaya, Şimali Avropa ölkələrinə və s. çatdırılmasıdır. Hazırkı marşrut üzrə (Süveyş kanalı) malların çatdırılma vaxtı 45-60 gündür, “Şimal-Cənub” nəqliyyat dəhlizi vasitəsilə isə bu müddətin 14-20 gün olması gözlənilir.\nAzərbaycan Hökuməti “Azərbaycan Respublikasında logistika və ticarətin inkişafına dair Strateji Yol Xəritəsi”nə uyğun olaraq, sonrakı müddətdə “Şimal-Cənub” nəqliyyat dəhlizinin yaradılması prosesində fəal rol oynamış, ölkənin hər iki transkontinental dəhlizin kəsişməsində, Avrasiya coğrafiyasının mərkəzində mühüm nəqliyyat-logistika qovşağına çevrilməsinə nail ola bilmişdir. Dəhlizin Azərbaycan ərazisindən keçən hissəsində yaxın müddətdə gözlənilən yük daşımalarının həcmi təxminən birinci mərhələdə – 3 milyon ton, ikinci mərhələdə – 5-8 milyon ton və üçüncü mərhələdə – 15 milyon ton nəzərdə tutulur ki, buna nail olmaq istiqamətində də ciddi addımlar atılır. Hazırda mövcud nəqliyyat dəhlizinin reallaşması üzrə işlər çox intensiv şəkildə gedir və Azərbaycan hissəsində proses artıq son mərhələyə qədəm qoymuşdur. Astara (AR)-Astara (İİR) dəmir yolu xəttinin Astaraçay üzərindəki körpüyə qədər olan 8,3 kilometr yeni yolun, Astaraçay üzərindəki körpü və İran ərazisindəki 1,4 kilometr yolun tikintisi tamamlanmışdır. Bu dəhlizin Qəzvin-Rəşt (175 km) hissəsinin tikintisi ilə bağlı İran tərəfi ilə danışıqlar aparılır və işlər başlanmaq üzrədir. Azərbaycan bu dəmir yolunun tikintisinin maliyyələşdirilməsində də iştirak edir. Rəsmi Bakı İran tərəfinə bəhs olunan dəmir yolunun tikintisi və avadanlıqla təchiz olunması layihəsi üzrə 500 milyon dollar dəyərində kredit ayırmağı nəzərdə tutub. Digər bir istiqamət – Şimal istiqaməti üzrə, Samur çayı üzərindən Samur (Azərbaycan)–Yaraq Qazmalar (Rusiya) avtomobil körpüsünün inşası və dəmir yolu xətlərinin genişləndirilməsi ətrafında iş gedir. Dəhlizin önəmli hissəsi olan Azərbaycan-Rusiya sərhədindən Azərbaycan-İran sərhədinə qədər dəmir yolu istismara tam hazır vəziyyətə gətirilib.


Şuşa rayon mədəniyyət işçiləri ilə görüş olub - Region xəbərləri\nŞuşa rayon mədəniyyət işçiləri ilə görüş olub\nSumqayıt Regional Mədəniyyət idarəsinin rəisi Mehman Şükürov Suşa rayon mədəniyyət işçiləri ilə görüşüb.\nSumqayıt Regional Mədəniyyət İdarəsinin Şuşa rayon nümayəndəliyində baş tutan görüşdə Şuşa rayon mədəniyyət müəssisələrinin rəhbərləri iştirak edib.\nİdarə rəisi Mehman Şükürov görüşdə çıxış edib. O, çıxışında musiqi məktəbləri, klub müəssiələri, kitabxana və muzeylər, eləcə də rəsm qalereyasının fəaliyyəti ilə bağlı fikirlərini və iradlarını bildirib, ilin yekunları ilə bağlı tapşırıq və tövsiyələrini verib.\nGörüşdə mədəniyyət müəssisələri rəhbərləri çıxış edərək bildiriblər ki, irad və təkliflər nəzərə alınaraq qeyd olunan problemlər tez bir zamanda aradan qaldıracaq.\nCümə axşamı, 22.08.2019 17:17


Rusiya Kiyevi işğal etməyə hazırlaşır: Ukraynalı general xəbərdarlıq edir » Teref.az\nRusiya Belarus tərəfdən Ukraynaya hücum edəcək. Ukrayna Hava Qüvvələrinin keçmiş qərargah rəhbərinin müavini, general İqor Romanenko belə düşünür. Onun fikrincə, Rusiya Kiyevi işğal etməyə hazırlaşır.\nKeçən il rəsmi Moskva Minsklə hərbi təlimlər haqda razılığa gəlmişdi. Buna görə Belarus ərazisinə xeyli hərbi texnika, hava hücumundan müdafiə vasitələri gətirilmişdi. General deyir ki, məqsəd Ukraynaya hücum etməkdir: “Rusiya heç Belarusun fikrini də soruşmayacaq”.\nRomanenko hələ bir müddət əvvəl Rusiyanın bu il Ukrayna ilə irimiqyaslı müharibəyə hazırlaşdığını demişdi. General Kremlin yeni prezidentin dövründə hücum edəcəyini bildirmişdi. Yəni Rusiyanın Ukraynada hakimiyyətin dəyişib-dəyişməyəcəyini gözlədiyini söyləmişdi. \_\_Bizimyol.infoшаблоны для dle 11.2


Məhkəmədən sonra jurnalistlərin suallarını cavablandıran vəkil Osman Kazımov deyib ki, Azad Həsənovu oktyabrın 11-də Hövsan qəsəbəsində saxlaylblar, onu Bakı Baş Polis İdarəsinin mülki formada olan əməkdaşları 99 662 dövlət nömrə nişanlı “Hunday” markalı maşında aparıblar və yaxınlarına məlumat verməyiblər. Hətta onu zorla aparanlar özlərinin polis əməkdaşı olduqlarını da deməyiblər.\nOsman Kazımov bildirib ki, onlar Baş Prokurorluğun “qaynar xətt”inə həmin gün məlumat versələr də, heç bir reaksiya olmayıb: “Yalnız iki gün sonra “qaynar xətt”dən mənə zəng edib Azad Həsənovu tapıb-tapmamağımızı soruşublar. Çox qəribədir ki, polisə nəzarət edən qurum bizdən soruşur”.\nOsman Kazımov məhkəmədə çıxarılan qərarın qanunsuz olduğunu söyləyib: “Azad Həsənovun istintaqdan yayınması, qaçıb gizlənməsi üçün əsaslar yoxdur. Ancaq buna baxmayaraq, məhkəmə arqumentlərimizi qəbul etmədi və qərarı qüvvədə saxladı. Bununla belə, biz hüquqi addımlarımızı atacağıq”.\nAzad Həsənov Cinayət Məcəlləsinin 234 (narkotik vasitələri hazırlama, əldə etmə, saxlama, göndərmə, daşıma və ya satma) maddəsi ilə məhkum edilib.\n← Novruz Məmmədovun istefa verdi – Əli Əsədov baş nazir oldu – Yenilənib\nYeni Baş nazirin səlahiyyətləri təsdiq olundu →


“Milli-mənəvi dəyərlərə hörmət, dini radikalizmə nifrət” layihəsinə start verilib – www.din.az\nFoto xəbər“Milli-mənəvi dəyərlərə hörmət, dini radikalizmə nifrət” layihəsinə start verilib\n“Milli-mənəvi dəyərlərə hörmət, dini radikalizmə nifrət” layihəsinə start verilib\nSilahlı Qüvvələrdə “Milli-mənəvi dəyərlərə hörmət, dini radikalizmə nifrət!” devizi altında silsilə tədbirlər aylığına start verilib. “Din.az” xəbər verir ki, bu barədə Trend-ə Dini Qurumlarla İş üzrə Dövlət Komitəsinin Mətbuat Xidmətindən məlumat verilib. Şəmkirdəki “N” saylı hərbi hissədə keçirilən ilk tədbirin iştirakçıları əvvəlcə xalqımızın Ümummilli Lideri Heydər Əliyevin qərargahın qarşısında ucaldılmış abidəsini ziyarət edərək, önünə gül […]


Shagird.az - Coğrafiya fənni üzrə sınaq testləri - Hissə 14\nTest ID - 63874\nMüəllif:Qonaq__615187 (Əlavə edilib: 15.08.2014)\nKür çökəkliyinin ən yüksək sahəsi haradır?\nTest ID - 47486\nOdlu Torpağı Cənubi Amerika materikindən ayırır:\nTest ID - 47485\nƏtrafındakı adalarla birlikdə Cənubi Amerika materikinin ümumi sahəsi:\n18 mln. km²\n15 mln. km²\n35 mln. km²\n42 mln. km²\nBu səhifə 3852 dəfə baxılıb


Zaqatalada leysan: evləri su basdı, bir maşını sel apardı, işıq kəsildi\nZaqatalada leysan: evləri su basdı, bir maşını sel apardı, işıq kəsildi\n15 Aprel 2018, 11:00\nAnn.az APA-ya istinadən xəbər verir ki, aprelin 13-ü axşam saatlarından başlayaraq ölkənin şimal-qərb bölgəsində qeyri-sabit hava şəraiti hökm sürür.\nFasilələrlə qısamüddətli yağışlar yağır, havanın temperaturu 8-10 dərəcə düşüb. Aprelin 14-dən 15-ə keçən gecə Zaqatala rayonu ərazisində güclü leysan yağışları yağıb.


Prezidentin növbəti səfəri: Azad edilmiş torpaqlara həyat qayıdır - TƏHLİL - Simurq.Net\nPrezidentin növbəti səfəri: Azad edilmiş torpaqlara həyat qayıdır - TƏHLİL\n7636 dəfə oxunub\nNövbəti belə səfər fevralın 14-də baş tutub. Azərbaycan Respublikasının Prezidenti İlham Əliyev, Birinci xanım Mehriban Əliyeva və qızları Leyla Əliyeva fevralın 14-də Füzuli, Zəngilan, Laçın və Cəbrayıl rayonlarında olublar.\nAzad edilmiş torpaqlarda yenidənqurma və bərpa işləri\nSəfər zamanı Laçın rayonunun cənub hissəsində yerləşən Güləbird kəndində Su Elektrik Stansiyasının (SES) açılışı baş tutub. SES-nın açılışına toxunan dövlət başçısı qeyd etdi ki, Laçın rayonu işğaldan azad olunandan heç iki ay keçməmiş - ay yarımdan sonra artıq burada Su Elektrik Stansiyası istismara verilir: “Bu Su Elektrik Stansiyasının generasiya gücü 8 meqavatdır. Kiçik su elektrik stansiyaları arasında 8 meqavatlıq stansiya orta həcmli stansiya sayıla bilər. Əsas məsələ ondadır ki, bu stansiya işə düşəndən sonra artıq burada generasiya gücləri yaranır və beləliklə, biz təbiətimizdən - Həkəri çayından səmərəli şəkildə istifadə edəcəyik”.\nAzərbaycan Prezidenti çıxışında ermənilərin Üçtərəfli Bəyanatdan sonra da torpaqlarımızda dağıntılar törətdiklərini qeyd edib: “Ermənistan kapitulyasiyadan sonra 20 gün ərzində - dekabrın 1-nə qədər demək olar ki, bütün bu su elektrik stansiyalarını darmadağın edib, avadanlığı buradan çıxarıb, stansiyaların binalarını da dağıdıb”. Ali Baş Komandan bildirib ki, düşmən təkcə Laçın rayonu ərazisində 5 su elektrik stansiyasını dağıdıb: “Onların hamısı bərpa ediləcək. Kəlbəcər rayonunun ərazisində isə 12 su elektrik stansiyası yenidən qurulacaq. Beləliklə, yalnız Kəlbəcər və Laçın rayonlarında dağıdılmış və bərpa ediləcək stansiyaların generasiya gücü 120 meqavat olacaqdır”. O, “Xudafərin” və “Qız qalası” su elektrik stansiyalarının da olduqca böyük resurslarının olduğunu xatırladaraq bərpaolunan enerji növlərinin bu bölgədə çox böyük potensiala malik olduğunu qeyd edib.\nAzərbaycan Prezidenti bu bölgələrin elektrik təchizatının dövlət üçün prioritet olduğunu vurğulayaraq ilk növbədə Şuşa şəhərini elektrik enerjisi ilə təmin etmək üçün işlərin davam etdiyini söylədi. Dövlət başçısı vurğuladı ki, “Azərişıq” artıq Şuşa şəhərinə elektrik xətlərini çəkib. Şuşa şəhərini dayanıqlı elektrik enerjisi ilə təmin etmək və ondan sonra şəhərin inkişafını təmin etmək üçün “Azərenerji” Səhmdar Cəmiyyəti də Şuşa şəhərinə yüksəkgərginlikli xətləri çəkir və Şuşa şəhərində elektrik yarımstansiyası inşa edir”.\nHoradiz-Ağbənd dəmir yolunun təməli qoyulub\nSəfər zamanı Azərbaycan üçün strateji əhəmiyyət kəsb edən tarixi əhəmiyyətli Horadiz-Zəngilan-Ağbənd dəmir yolunun təməl daşı qoyulması da xüsusi əhəmiyyətli məsələ idi. Bununla bağlı çıxış edən dövlət başçısı qeyd edib ki, bu dəmir yolunun çox böyük strateji əhəmiyyəti var: “İlk növbədə ona görə ki, bu dəmir yolu azad edilmiş torpaqlara həm vətəndaşların gəlməsi, həm də yüklərin daşınması üçün böyük əhəmiyyətə malik olacaq. Digər tərəfdən, bu dəmir yolu Naxçıvana gedəcək. Noyabrın 10-da imzalanmış Birgə Bəyanatda Naxçıvan dəhlizinin yaradılması ilə bağlı xüsusi müddəa var. Artıq bu işlərə start verildi”. Prezidentin də qeyd etdiyi kimi, Horadiz-Ağbənd dəmir yolunun istifadəsi Azərbaycanın əsas hissəsi ilə Naxçıvan arasında dəmir yolunu bir-birinə bağlanacaq. Bu tarixi əhəmiyyətli kommunikasiya xəttinin açılışı bir zamanlar ermənilərin havadarlarının və işğalçıların xalqımıza qarşı məkrli planlarını məhv etmiş olacaq. Həmçinin bu dəmir yolu infrastrukturu Türkiyəyə qədər uzanacaq və beləliklə, Azərbaycanı Türkiyə ilə birləşdirən ikinci dəmir yolu şəbəkəsi yaradılacaq. “Biz üç il yarım bundan əvvəl Bakı-Tbilisi-Qars dəmir yolunu istismara verdik. Bu da tarixi nailiyyət idi. Tarixdə ilk dəfə biz Azərbaycanı və Türkiyəni dəmir yolu ilə birləşdirdik. İndi isə ikinci dəmir yolu çəkiləcək və eyni zamanda, bu yoldan bütün bölgə ölkələri istifadə edə bilərlər”, - deyə Prezident qeyd edib.\nDövlət başçısı, həmçinin, Azərbaycanın bölgədə ölkələr arasında kommunikasiya xətlərinin üzərində yerləşdiyini və bu istiqamətdə böyük işlərin görüldüyünü söyləyib. Prezident deyib: “Biz təklif etmişdik ki, bölgəmizin uzunmüddətli inkişafı, sabitliyin təmin edilməsi və müharibə risklərinin sıfra endirilməsi üçün bölgədə nəqliyyat layihələrinin xüsusi rolu vardır və burada iştirak edən bütün ölkələr ancaq xeyir götürəcək, fayda götürəcək. Azərbaycan Naxçıvanla, Türkiyə ilə birləşir. Eyni zamanda, Rusiyadan Ermənistana dəmir yolu xətti açıla bilər. Bu xətt yalnız Azərbaycan ərazisindən keçə bilər. Həmçinin Rusiya ilə İran arasında Naxçıvan ərazisi ilə dəmir yolu bağlantısı olacaq. İran ilə Ermənistan arasında dəmir yolu bağlantısı olacaq. Türkiyə ilə Rusiya arasında dəmir yolu bağlantısı olacaq. Yəni, bütün bölgə ölkələri bundan ancaq xeyir görəcəklər.\nOnu da bildirməliyəm ki, Bakı-Tbilisi-Qars dəmir yolunun istismara verilməsi nəticəsində artıq Rusiya ilə Türkiyə arasında bu dəmir yolundan istifadə edərək yüklər daşınmağa başlamışdır. Görün, biz nə qədər böyük uzaqgörənlik göstərmişdik, böyük iradə göstərmişdik. Eyni zamanda, maliyyə resurslarını səfərbər etmişdik və bu dəmir yolları bağlantılarını biz təmin edirik. Bu, ölkəmiz üçün lazımdır. Çünki bu, ölkəmizin geosiyasi əhəmiyyətini artırır, iqtisadi gücünü artırır. Çünki biz etibarlı tranzit ölkəsi kimi bundan böyük maliyyə gəliri əldə edəcəyik, eyni zamanda, bölgədə sabitliyin və sülhün təmin edilməsi üçün də bunun çox böyük əhəmiyyəti var”.\nDövlət başçısı bu sözlərlə, Azərbaycan dövlətini qısa müddətdə hansı miqyasda iş ortaya qoyduğunu açıqlayıb, eyni zamanda bölgənin siyasi, iqtisadi və ticarət mənzərəsini dəyişəcək, region ölkələrini bir-birinə bağlayacaq layihənin əhəmiyyətini bir daha vurğulayıb.\nErmənistandakı revanşist qüvvələrə xəbərdarlıq\nGörülən işlərin, həyata keçirilən layihələrin siyasi və iqtisadi əhəmiyyəti öz yerində, ancaq Ermənistanda revanşist qüvvələrin bəyanatları, çağırışları da Azərbaycan Prezidentinin diqqətindən kənarda qala bilməz. Dövlət başçısı Ermənistanda məğlubiyyətlə barışmaq istəməyən, qisasçılığa, müharibəyə, revanşa səsləyən qüvvələrə növbəti dəfə xəbərdarlıq edib, onları xam xəyallar qurmaqdan çəkinməyə çağırıb.\n“Bu gün də Ermənistanda revanşist qüvvələr baş qaldırmağa çalışır. Azərbaycanı növbəti təxribatlarla, növbəti müharibə ilə hədələməyə çalışırlar. Onlar anlamalıdırlar ki, biz hər şeyə diqqət yetiririk, hər şeyə nəzarət edirik və heç vaxt imkan verə bilmərik ki, erməni faşizmi bir daha başını qaldırsın” deyən Prezident revanşist qüvvələrə torpaqların azad edilməsi zamanı ordumuzun apardığı döyüşləri, Ermənistan ordusunun darmadağın edildiyini, Azərbaycanın prinsipial mövqeyinin qələbə çaldığını xatırladıb, bu ölkənin iqtidarlı-müxalifətli bütün qruplarına keçmişdən dərs çıxarmağı məsləhət görüb. Müharibəyə qədərki dövrdə də Ermənistanın və bəzi havadarlarının münaqişə ilə bağlı apardıqları siyasətə toxunan Prezident “Əfsuslar olsun ki, Ermənistanın və onun bəzi xarici havadarlarının mövqeyi ondan ibarət idi ki, beş rayon Azərbaycana qaytarılsın, Azərbaycan bununla kifayətlənsin və Dağlıq Qarabağa nə vaxtsa müstəqillik verilsin, Kəlbəcər və Laçın rayonları Ermənistanın əbədi nəzarəti altında qalsın. Mən bu təklifi rədd etdim. Həyat göstərdi ki, biz güclü iradə, cəsarət göstərərək istədiyimizə nail ola bildik” söyləyib.\nLaçını, Şuşanı satanların hakimiyyət davası\nDövlət başçısı Şuşa və Laçın işğal altında düşən zaman respublikadakı vəziyyətə diqqət çəkib. Prezident müstəqilliyin ilk illərində Ermənistanın bu torpaqları işğal etməyə çalışdığı bir vaxtda Bakıda hakimiyyət davası getdiyinmi təəssüflə vurğulayıb. “Laçın rayonunu satanlar, Şuşanı satanlar eyni adamlardır. Mən bunu demişəm. Bir daha demək istəyirəm ki, Azərbaycan xalqı bunu bilsin və heç vaxt unutmasın. AXC-Müsavat mənfur cütlüyü hakimiyyətə gəlmək üçün bu torpaqları düşmənə satıb”, - deyə Prezident İlham Əliyev qeyd edib.\nLaçın rayonunun düşməndən azad edilmiş Güləbird kəndində Azərbaycan bayrağını Müzəffər Ordunun Ali Baş Komandanı kimi qaldırdığını deyən dövlət başçısı bu bayrağın altından Azərbaycan xalqına doğma Laçın diyarından müraciət etdiyini qeyd edərək, bildirib ki, bizim Qələbəmiz tarixi Qələbədir: “Biz tarixi ədaləti bərpa etdik. Biz öz haqlarımızı bərpa etdik, biz şəhidlərimizin qanını aldıq, biz düşməndən qisas aldıq və qayıtmışıq. İndi isə bərpa işləri gedir və gedəcək. Mən demişəm, biz bu bölgəni - Qarabağı cənnətə çevirəcəyik. Artıq bütün göstərişlər verilib. Bütün işlər görülür, planlı şəkildə görüləcək və biz bundan sonra bu torpaqlarda əbədi yaşayacağıq. Heç kim bizi bundan sonra bu torpaqlardan tərpədə bilməz. Qarabağ bizimdir! Qarabağ Azərbaycandır!”\nBeləliklə, Prezident İlham Əliyevin başçılığı ilə bölgədə yeni prosesləri seyr etməkdəyik. Erməni işğalçıları torpaqlarımızdan qovulub, işğaldan azad edilmiş ərazilərdə quruculuq işlərinə start verilib. Artıq 2021-ci il dövlət büdcəsində işğaldan azad olunan ərazilərdə bərpası və yenidənqurma işlərinin aparılması üçün maliyyə təminatı da yaradılıb. İlkin rəqəmlərə görə işğaldan azad olunan ərazilərin bərpası və yenidən qurulması işlərinin aparılması, sosial-iqtisadi, enerji, kommunal, nəqliyyat infrastrukturunun yaradılması, öz doğma yurdlarına qayıdan vətəndaşlarımızın yaşayışı və işgüzar fəaliyyəti üçün şəraitin təşkil edilməsi kimi şərəfli və məsuliyyətli vəzifələrin icrası 2,2 milyard manat nəzərdə tutulub.\nAzərbaycan Prezidenti: “Şəhidlərimizin intiqamını döyüş meydanında aldıq”\nOmbudsman azərbaycanlı əsirlərə işgəncə faktları ilə “Human Rights Watch”a cavab verdi\nMM Pakistan və Azərbaycanın fövqəladə hallarda əməkdaşlığına dair Sazişi ratifikasiya edib


Gürcüstanın naziri Elman Rüstəmov haqda: “10 milyard dollar xərclədi, ancaq...”\n27 Yanvar 2016 16:20\nGürcüstan Milli Bankı larinin dollara nisbətdə ucuzlaşmasının qarşısını almaq üçün uzun müddətdən sonra ilk dəfə bazara intervensya edib-strateji ehtiyatlarından 20 milyon dollar satıb.\nMilli Bankın bu qərarı ekspertlər tərəfindən tənqid olunur.\nLakin iqtisadiyyat və dayanıqlı inkişaf naziri Dmitri Kumsişvili yerli televiziyaya verdiyi müsahiədə qərarın qısamüddətli perspektiv baxımından düzgün olduğunu əsaslandırmağa çalışıb, başqa yol olmadığını deyib və Azərbaycanı misal göstərib.\nNazirin sözlərinə görə, valyuta bazarında situasiyanı qısamüddətli nizamlamaq üçün dövlətin iki yolu var-ya bazara intervensiya etmək, ya da pul kütləsini məhdudlaşdırmaq.\n"İntervensiya heç bir halda olmaz, ancaq pul kütləsini də azaldanda iqtisadiyyat geriləyəcək. Ötən həftə və bu gün Milli Bank hərracda 20 milyon dollar satıb və bu da məhz qısamüddətli dövr üçün mümkün iki alətdən biridir. Başqa alət yoxdur. Əgər kimsə başqa yol bilirsə buyurub desin, məmuniyyətlə qulaq asaram"-Kumsişvili bildirib.\nNazirin sözlərinə görə, Azərbaycan valyuta rezervlərindən 10 milyard dolları xərclədi, ancaq manatın 105 faiz dəyərdən düşməsinin qarşısını ala bilmədi. Kumsişvili deyib ki, açıq bazar iqtisadiyyatında düzgün ticrət balansı istisna olmaqla valyuta kursunu saxlamaq praktiki olaraq mümkün deyil. "Azərbaycan iqtisadiyyatı bizdən bir neçə dəfə böyükdür, ölkə 10 milyard dollar xərclədi, bəs effekti nə oldu? Bundan da belə nəticə çıxarmaq olar ki, əgər düzgün ticarət balansı yoxdursa milli valyutanın kursunu süni yolla sabit saxlamağın mənası yoxdur"-nazir deyib.\nXatırladaq ki, bundan əvvəl Gürcüstan Milli Bankının keçmiş sədri Roman Qotsiridze də Azərbaycan Mərkəzi Bankının manatın kursunu valyuta ehtiyatlarını xərcləyib tükətməklə sabit saxlamaq taktikasının yanlış olduğunu bildirmişdi.\n"Azərbaycan milli valyutasının kəskin devalvasiyasının qarşısını ala biləcəyinə dair illüziyalarla qidalanan sonuncu ölkə oldu. Manatın dramatik şəkildə dəyərdən düşməsində daxildə yol verilən iqtisadi səhvlərin də rolu olub"-Qotsiridze deyib.


Özümüzə ən çox dediyimiz yalanlar hansılardır? - YAAZ\nHomeDigərPsixologiyaPsixoloji məlumatlarÖzümüzə ən çox dediyimiz yalanlar hansılardır?\nNoy. 29, 2016 at 3:51 axşam\nÖzümüzə ən çox dediyimiz yalanlar hansılardır?\ndediyimiz yalanlaren cox istifade olunan yalanlaryalan danisildigini nece oyrenmek olaryalanlar\nBunu niyə etdiyimizi bilməsək də hər gün tez-tez özümüzə təkrar dediyimiz yalanlar var.\nYalan danışanlardan heç kimsə xoşlanmaz. Başqalarının bizə qarşı yalanlarını bildiyimizdə isə bu vəziyyət daha da ciddiləşir. Bəs vəziyyət belədirsə, niyə hər gün özümüzə müxtəlif yalanlar söyləyir və müvəffəqiyyətlərimizin önünə sədd çəkirik?\n1. Keçmişdə etdiyiniz hərəkətlərin bəhanəsi.\nSəbəb keçmişiniz deyil, keçmişinizə bağlı qaldığınız üçün hazırki anınızın dadını çıxara bilməməyinizdir. Əlbəttə, vaxtında verdiyimiz qərarlar xarakterimizin meydana gəlməsində təsirlidir, ancaq, keçmişi çox sorğu-sual edərsək daha çox səhv etməyimiz qaçınılmazdır. Siz icazə verdiyiniz müddətcə keçmişiniz arxanızdan gəlməyə davam edəcək.\n2. Yaşım o yaş deyil.\nHeç bir şey üçün əsla gec deyil. Özünüzdən şübhə etməyə davam etsəniz və gedən zaman üçün acı çəksəniz, potensialınızı əsla fərq edə bilməyəcək və öz etibarınızı itirəcəksiniz. Unutmayın; məqsədlərinizi həyata keçirmək üçün nə çox qoca, nə də çox gəncsiniz. İndi hərəkət etmə zamanıdır.\n3. Kifayət qədər pulum yoxdur.\nPul həyatdakı təməl məqsədiniz olmamalıdır. Xəyal etdiyiniz hər şeyi haqq edirsiniz. Kiçik şeylərlə başlayıb hədəflərinizi böyütməyə çalışın.\n4. O işi daha sonra da edə bilərəm.\nBu hamımızın özümüzə söylədiyimiz ən böyük yalandır. Əsl problem isə nə qədər zamanımızın qaldığını heç bir zaman bilməyəcək olmamızdır. Bir gün oyandığınızda edə bilmədikləriniz üçün kifayət qədər zamanınızın qalmadığını fərq edə bilərsiniz. Gələcəyin nə gətirəcəyini kimsə bilə bilməz.\n5. ‘Kaş ki’ ilə başlayan bəhanələr.\nKaş ki’lərdən ayrılıb bu anınıza fokuslanmalısınız. Hər hansı bir şey istədiyiniz kimi getmir deyə həyatda heç bir şey bacarmadığınızı əsla düşünməməlisiniz. Heç nədən əsla imtina etməyin.\n6. Kimsə məni başa düşmür…\nDünyada bir çox insan eyni problemdən şikayətçidir, yəni tək deyilsiniz. Biri sizinlə eyni fikirdə deyil deyə, sizi anlamadığını düşünməkdən ən tez müddətdə imtina edin. Fərqli olmaq gözəl ola bilər, ancaq başqalarına aid fikirləri dinləmək və anlamağa çalışmaq inkişafınızına böyük qatqı təmin edəcək.\n7. Onlar kimi deyiləm…\nHamımız fərqliyik. Hamımızın fərqli bacarıqları, qabiliyyətləri və xarakterləri var. Bizdən daha müvəffəqiyyətli insanlarla özümüzü müqayisə etməkdən imtina etməli və onların da bu yerə çatmaq üçün sıfırdan başladıqları gerçəyini əsla unutmamalıyıq. “O edə bilirsə, mən də edə bilərəm.” şəklində düşünərək vəziyyəti müsbətə çevirin.\nTags :dediyimiz yalanlaren cox istifade olunan yalanlaryalan danisildigini nece oyrenmek olaryalanlar\n“Uber”dən hədiyyəli yeni aksiya\nİntiqam almaq insana psixoloji rahatlıq gətirir?\nİntiqam almaq insana psixoloji rahatlıq gətirir? ABŞ-dakı Kentucky Universitetindən elm adamları, özünə pislik edən birindən intiqam almağın insanı yaxşı hiss...\nUlduz Falı – 09.09.2016\nİstanbul Kırmızısı’ndan yeni fraqment\nAlmaniya Bundesliqası: Bavariya çempionata darımadağınla başlayır


"İpəkçi" qəzeti (2) - İlham Əliyev: Əgər bu il biz 450-500 ton barama tədarük etsək, əminəm, Şəki ipək kombinatı, ola bilər ki, ilboyu fasiləsiz işləsin\nPaylaşılma tarixi: Apr 09, 2018 5:55:10 PM\nAprelin 9-da Prezident İlham Əliyevin sədrliyi ilə Nazirlər Kabinetinin 2018-ci ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunan iclası keçirilib. Dövlətimizin başçısı giriş nitqində respublikada baramaçılığın inkişafı və Şəki İpək kombinatının gələcəyi ilə bağlı bunları demişdir:\nBarama istehsalı. 2015-ci ildə 240 kiloqram barama tədarük olunmuşdusa, 2017-ci ildə bu rəqəm 240 tona qalxdı. Bu il biz təqribən 450-500 ton barama gözləyirik. İlk növbədə, bu da mənim üçün sosial layihədir. Çünki kümçülər indi az müddətdə - 30-40 gün ərzində böyük vəsait qazanırlar və Şəki ipək kombinatında yüzlərlə insan işlə təmin edilir. Əgər bu il biz 450-500 ton barama tədarük etsək, əminəm, Şəki ipək kombinatı, ola bilər ki, ilboyu fasiləsiz işləsin və xammal da kifayət qədər olacaq. Yüzlərlə insan Şəkidə işlə təmin edilir və bir çox rayonlarda pul qazanır.\nMənbə:Azərbaycan Respublikası Prezidentinin rəsmi internet saytı. >>


Rolan Bart - Müəllifin ölümü » Ədəbiyyat.AZ - Ədəbi yazılar, məqalələr, son xəbərlər, kitablar, poeziya\nRolan Bart - Müəllifin ölümü\nBalzak «Sarrazin» novellasında qadın paltarı geyinmiş xədim kişi haqqında danışarkən belə bir cümlə işlədir: «O elə əsl qadın idi, qəfildən baş qaldıran qorxu hissi, anlaşılmaz şıltaqlıqları, instinktiv həyəcanları, səbəbsiz qabalığı, hərisliyi və bir də füsunkar, incə hissləri ilə birgə…» Bu sözləri deyən kimdi belə?\nBəlkə qadın libası altında xədimi sezməməyə çalışan novella qəhrəmanı? Ya bəlkə öz şəxsi təcrübəsindən qadın haqqında fikir yürüdən Balzak – fərd? Yaxud qadın naturası barədə hökm sürən ədəbi təsəvvürləri izləyən yazıçı Balzak? Bəlkə ümumbəşəri hikmətdi bu? Kim bilir?! Romantik psixoloji ovqatın təzahürüdürmü bu?\nNədirsə, biz onu heç vədə bilə bilməyəcəyik, belə bir səbəbdən ki, məhz adına yazı dediyimizdə səs, mənbə, məxəz barədə hər cür anlayış, sadəcə gömülür! Yazı – qeyri-müəyyənliyin, qeyri-yekcinsliyin, ikimənalılığın elə bir məkanıdır ki, burada bizim subyektivliyimizin izləri yox olur. Bu, elə bir ağ-qara labirintidir ki, hər cür özünəbənzərlik və ilk növbədə yazan adamın cismani nişanəsi itib gedir.\nGörünür, bu elə həmişə belə olub: əgər əhvalat elə əhvalat xatirinə nağıl edilirsə, bu prosesdə gerçəkliyə birbaşa təsir və müdaxilədən, yəni son nəticədə simvolik fəaliyyətdən özgə hər hansı funksiyadan söz getmirsə, – səs öz mənbəyindən qopub ayrılır, müəllifin «hücrəsinə» ölüm təşrif gətirir və yazı da elə bu məqamdan başlanır. Ancaq müxtəlif dönəmlərdə bu hadisə fərqli şəkildə qavranılıb. Belə ki, ibtidai cəmiyyətlərdə nağılçılıqda sadə bir adam yox, xüsusi mediator-şaman, yaxud nağılçı məşğul olurdu; nə deyirsiniz deyin, onun təhkiyə kodları ilə rəftarından («performasiya») lap şövqə də gəlmək mümkündür, amma heç vəchlə «düha»sından yox… Müəllif fiquru, əslində yeni dövrə məxsusdur; belə çıxır ki, bu anlayışı insan cəmiyyəti özü üçün elə bir məqamda aşkarlayıb ki, (şübhəsiz, ingilis empirizmi, fransız rasionalizmi və reformasiyanın təsbit etdiyi şəxsi etiqad sayəsində), bu dövrdə – orta əsrlərin sona yetdiyi zamanda fərdi ləyaqət güclənməyə başlayıb. Fikrimizin məntiqi axarı ona dirənir ki, ədəbiyyat aləmində «müəllif şəxsiyyəti» kapitalizmin ideologiyasını yekunlaşdıran pozitivizmdə daha geniş qabarıqlaşıb.\nGünü bu gün də MÜƏLLİF ədəbiyyat tarixi dərsliklərində, yazıçıların bioqrafiyasında, jurnal müsahibələrində və şəxsiyyəti ilə yaradıcılığını bir intim gündəlik formasında birləşdirməyə cəhddə bulunan ədiblərin təfəkküründə hökmranlıq edir. Bizim mədəniyyətdə mövcud ədəbiyyat obrazının keçilməz hüdudlarında müəllif şəriksiz hakimlik edir – şəxsiyyəti, həyat tarixçəsi, zövqü, ehtirasları ilə; tənqid üçün günü bu gün də Bodlerin bütün yaradıcılığı onun, necə deyərlər, həyatının alınmamasındadır; Van Qoqun bütün yaradıcılığı onun ürək xəstəliyində, Çaykovskinin bütün sənəti onun məlum qüsurundadır; yaradılan əsərin şərhi və izahı əvvəl-axır gəlib müəllif üzərinə dirənir, elə bil ki, hər dəfə, hər bir əsərdə az və ya çox dərəcədə şəffaf alleqorik məna qatını keçib eyni bir şəxsin – müəllifin səsinə uğraşırıq.\nMüəllifin hakimiyyəti hələ çox güclü isə də (yeni tənqid onun mövqeyini bir qədər də möhkəmləndirdi), şübhəsiz ki, artıq bəzi yazıçılar onu çoxdan yerindən laxlada bilmişlər. Fransada bu işi ilkin olaraq, heç şübhəsiz, Malarme görmüşdü, o, qəlbinin, ruhunun hər zərrəsiylə əvvəlcədən görürdü ki, dilin özünü onun sahibinin yerinə qoymaq lazımdır. Malarme güman edir ki, – bu həm də elə bizim hazırkı təsəvvürlərimizlə üst-üstə düşür, – danışan müəllif yox, dilin özüdür; yazı əzəldən simasızlaşdırılmış bir fəaliyyətdir (bu şəxssizləşdirməni heç bir halda yazıçı realistin «axtalanmış» obyektivliyi ilə qarışdırmamalı), elə bir fəaliyyət ki, «mən»in yox, dilin özünün fəaliyyətinə şərait yaradır; bütün Malarme poetikasının məğzi elə müəllifi uzaqlaşdırmağında, onu yazı ilə əvəz etməsindədir, – bu isə, bizim görəcəyimiz kimi, ona oxucu statusu hüququ qazandırmaqdır.\nPsixoloji «mən» nəzəriyyəsi ilə əl-ayağı bağlanmış Valeri Malarmenin ideyalarını xeyli yumşaltmışdı; ancaq özünün klassik zövqünə arxalanaraq o, ritorika təcrübəsinə üz tutdu; elə bu səbəbdən dönmədən Müəllifi şübhəyə və məsxərəyə məruz qoyur, onun fəaliyyətinin dil aspektini və «gözlənilməz» xarakterini qabardır, həm də özünün bütün nəsr əsərlərində etiraf etməyi tələb edirdi ki, ədəbiyyatın mahiyyəti – sözdədir, yazıçının qəlb dünyasına hər növ isnadlar isə – mövhumatdan özgə bir şey deyildir.\nHətta məşhur psixologizmi ilə tanınan qəlb ustası Prust da – sadəcə təfərrüat xırdalamırdı, təfərrüatın dərinliklərinə getməklə yazıçı ilə onun personajlarının münasibətlərini mürəkkəbləşdirir – açıq-aşkar qarşısında duran vəzifəni bunda görürdü… Prust təhkiyəçi qismində nə isə görən, əzab çəkən adamı yox, hətta yazan adamı da seçmirdi, elə birisini seçirdi ki, o, hələ yazmaq haqqında düşünür (onun romanındakı cavan oğlan, – yeri gəlmişkən, onun neçə yaşı var, kimdir, nə işlə məşğuldur – yazmaq istəyir, ancaq başlaya bilmir və roman da o zaman bitir ki, nəhayət, yazı alınır, ilk cümləsi yazılır), bu yolla Prust müasir yazı epopeyası yaratdı.\nBu sahədə o, köklü çevrilişə nail oldu; romanda öz həyatını təsvir etmək yerinə, – axı çox zaman malı mala qatıb elə belə də deyirlər, – o, öz kitabının nümunəsində elə öz həyatını, ömrünü ədəbi əsərə döndərə bilmişdi və bizə aydın olur: Şarl ki Monteskyedən köçürülməmişdir, əksinə, məhz Monteskyə özünün gerçək-tarixi hərəkət və əlamətləriylə olsa-olsa Şarldangəlmə müəyyən fraqmenti, yaxud «qırıntı»nı təmsil edir. Bu sırada sonuncusu Sürrealizmdir, o, şübhəsiz ki, dilin suveren hüquqlarını qəbul etmək iqtidarında deyildi; dil sistem olduğu üçün və romantizm ruhunda bu hərəkətin məqsədi hər cür kodun darmadağın edilməsi olduğu üçün (bu illüzor məqsəddir, çünki kodu ümumən dağıtmaq mümkünsüzdür, onu yalnız «azdırmaq» olar) Sürrealizm buna gedə bilməzdi; ancaq Sürrealizm daim mənanın kəskinliklə və bilərəkdən pozulmasına çağırırdı (bədnam «məna qamarlama» hadisəsi), o, tələb edirdi ki, başın hələ ağlına gəlməyənləri belə əl mümkün qədər tez qeydə alsın (avtomatik yazı).\nSürrealizm qrupla (birgə) yazını prinsipcə qəbul edib, real olaraq praktikadan keçirdiyinə və bütün bunlara görə Müəllifin müqəddəslik taxtından düşürülməsi işinə (desakralizasiya) böyük töhfə verdi. Nəhayət, ədəbiyyatın çərçivələrindən kənarda (yeri gəlmişkən, indi belə bir həddqoyma özünü tükətmişdir) Müəllif fiqurunun analizi və dağıdılması üçün ən dəyərli silahı müasir linqvistika verdi, belə bir sadə həqiqəti pıçıldadı ki, öz-özlüyündə söyləm – boşuna bir prosesdir, öz-özünə də başa çatır, belə ki, onu danışanların şəxsiyyəti ilə doldurmağa lüzum yoxdur. Linqvistika nöqteyi-nəzərindən müəllif yalnız və yalnız yazan adamdır, necə ki, «mən» də elə danışanda «mən» deyəndir; dil «şəxsiyyəti» yox, «subyekt»i tanıyır və yalnız nitq aktının daxilində müəyyənləşən, ordan kənarda heç bir mündəricəsi olmayan bu subyekt bütünlükdə dili özünə «yığıb», onun imkanlarını tamamən tükətməyə də bəs eləyir.\nMüəllifin kənarlaşdırılması (Brextin dalınca burada əsl «özgələşmədən» söz açmaq mümkündür – ədəbi «səhnənin» ən dərin bir guşəsində balaca bir fiqur kimi müəllifin boyu getdikcə kiçilir) – təkcə tarixi fakt, yaxud yazının effekti deyildir: bütün müasir mətn özülünə, kökünə qədər dəyişir və belə deyək, bu dəfə o, elə şəkildə yaradılır və oxunur ki, müəllif bütün səviyyələrdə kənarlaşdırılmış olur. Hər şeydən öncə zaman perspektivi başqa şəklə düşür. Hələ də müəllifə inananlar üçün o, hər an keçmiş zamanda, onun kitabına nəzərən düşünülür; müəllif də, kitab da öz-özlüyündə «qədər»lə «sonra» arasında istiqamətləndirilmiş ümumi oxa «keçirilmişdir», belə hesab edilir ki, müəllif kitabı beynində, fikrində bəsləyir, ondan əvvəl mövcud olduğu üçün əzab çəkir, onun üçün yaşayır, bu elə atanın oğuldan öncə gəlməsi kimidir. Müasir skriptora gəldikdə, o, mətnlə eyni zamanda meydana çıxır, yazıya qədər və yazı xaricində heç bir mövcudluq əlamətinə malik deyildir; bu qətiyyən o subyekt də deyil ki, ona nəzərən müəllifin kitabı predikat olsun; ortada yalnız bircə zaman qalır – nitq aktı zamanı, hər hansı mətn də daim «indi» və «buradaca» yazılmış olur.\nBunun nəticəsi (və ya səbəbi) kimi «yazmaq» felinin mənası indən belə nəyisə qeydə almaq; təsvir etmək, klassiklərin buyurduqları kimi «rəsm etmək» deyə nəzərdə tutulmamalı, Oksford məktəbindən olan filosofların ardınca linqvistlərin «performativ» adlandırdıqlarında mövcud olmalıdır – belə bir nadir feil forması var, yalnız və yalnız indiki zamanı göstərir və bu halda ifadə aktı özündə bu aktdan qeyri başqa məzmunu (başqa deyimi) ehtiva etmir: məsələn, hökmdarın dilindən deyilən: «Fərman oldu ki…» yaxud qədim şairin dilində: «Ozan söyləmiş»… (müqayisə et: «aşıq deyər» – tərc.). Deməli müəlliflə üzülüşən müasir skriptor öz sələfinin patetik baxışlarına uyğun, zənn edə bilməz daha, bəs əl fikrin, yaxud duyğuların ardınca çatdıra bilmir, əgər bu, doğrudan da belədirsə, o, qədərlə razılaşıb özü bu məqamı nəzərə çarpdırmağa və daim əsərinin formasını cilalamağa borclu olardı; əksinə, səslə hər cür əlaqəni kəsən əl tam cizgi jesti (ifadə jesti yox!) icra edir və başlanğıcı, çıxış nöqtəsi olmayan hər hansı işarəvi sahə cızır; hər halda bu sahə yalnız dilin özündən nəşət edir, yaranır, o isə usanmadan başlanğıc nöqtə haqqındakı hər dürlü təsəvvürü şübhə altına alır.\nİndi biz bilirik ki, mətn vahid, teoloji məna ifadə edən (müəllif – Allahın «iradəsi») xətti söz sırası deyildir, əksinə, elə bir çoxölçülü məkandır ki, orada yazının müxtəlif növləri bir araya gəlir, bəhsə girir və onlardan heç biri başlanğıc, ilkin hesab edilmir; mətn minlərlə mədəniyyət mənbələrini nişan verən sitatlardan hörülür. Yazıçı əldə qələm dayanmadan yazan Buvar və Peküşeyə bənzəyir, eyni zamanda həm böyük, həm də gülünc olan bu fərdlərin dərin komizmi özündə məhz yazı həqiqətini hifz edir; o, yalnız əvvəl yazılan bir şeyi təqlid edə bilər, onun qələmə aldığı heç vədə ilkin ola bilməz; onun hakimiyyəti müxtəlif yazı növlərini bir-birinə qarışdırmaq; – onun ixtiyarında olan budur – onları baş-başa gətirib toqquşdurur və heç zaman onlardan birinə bütünlüklə əsaslanmır; özünü ifadə məqamına yetişərsə də, ona bilmək gərəkdir ki, «vermək» istədiyi daxili «mahiyyət» – içindəki sözlərin ancaq digər sözlərin köməyi ilə izah olunduğu hazır sözlükdən başqa bir şey deyildir və bu – sonsuz bir işdir.\nTomas de Kvinsinin uğraşdığı bir əhvalatı buna ən parlaq nümunə saymaq mümkündür: Bodlerin dediyinə görə, o, yunan dilinin öyrənilməsində o dərəcədə «yetişmişdi» ki, bir gün ən müasir obraz və fikirləri bu ölü dil vasitəsilə ifadə etmək eşqinə düşmüş, bu məqsədlə həmişə qulluğunda hazır duracaq bir lüğət də hazırlamışdı, bu lüğət – əsası sözün əsl mənasında təmiz ədəbi tərcümələrə əlavə edilən şərhlərdən ibarət kitabdan çox-çox böyük və irihəcmli alınmışdı. Müəllifin yerini tutan skriptor, ehtiras, ovqat, hiss-həyəcan və təəssürat yox ki, bu nəhəng lüğətdən ibarətdir, yazısı ansızın buradan barınır; belə ki, həyat olsa-olsa kitabı təqlid edir, kitabın özü isə, işarələrdən hörülməklə, hansısa unudulmuş nəsnələrə təqlid edir və beləcə sonu bilinməzliyə qədər.\nMadam ki, müəllifin kənarlaşdırılması artıq başa çatmışdır, mətnin hər cür açılışına iddialar da əsassız səslənəcək. Mətnə müəllif vermək – artıq mətni əylətmək kimi bir şeydir, bu, həm də onu yekmənaya müncər etməklə yazını qapamaqdır. Belə bir baxış əsas vəzifəsini əsərdə müəllifi (və ya onun müxtəlif: – cəmiyyət, tarix, qəlb, azadlıq və s. kimi nişanələrini) tapmaqda görən tənqidi tamamilə təmin edir: əgər müəllif tapılıbsa, demək mətn də «izah edilib» və tənqidçi qələbə çalıb. Təəccüblü deyil ki, tarixən müəllifin hakimliyi həm də elə tənqidçinin hakimliyi olub və o da təəccüblü deyil ki, bu gün müəlliflə bahəm tənqidin də mövqeyi laxlamış oldu (qoy lap Yeni tənqid olsun).\nDoğrudan da, çoxölçülü yazıda açıqlanmalı nə var ki, yalnız və yalnız kələfləri açmaq lazım gəlir: strukturu, bütün təkrar və səviyyələrində nəzərdən keçirmək, çəkib-çəkib (corab hörərkən boşalmış ilməni çəkdiyintək) bərkə də çəkmək olar, sonuna varmaq isə yox; yazı məkanı, – yarıb keçmək üçün yox ki, – bizə qaçış üçün verilib – yazı daim mənalar doğur, «törəyir» – amma buradaca – o uçub yox olur, – mənanın sistematik azad olunması gedir. Bununla ədəbiyyat (indən belə, yazı demək daha doğru olardı) mətnin də (bir mətn kimi bütün dünyanın da) arxasında hansısa bir sirr gizləndiyi, yəni yekməna olduğu mövqeyindən əl çəkərək, mahiyyətcə kontrteoloji, inqilabi fəaliyyətinə tam rəvac verir, belə ki, məna selinin qarşısını almamaq – nəhayətdə elə Allahın özünü və onun bütün nişanələrini – rasional nizamı, elmi və qanunu rədd etmək deməkdir.\nBir daha Balzakın cümləsinə qayıdaq. Bu cümləni heç kəs demir (heç kəs, – yəni heç bir şəxs): əgər onun mənbəyi və səsi mövcuddursa da, yazıda yox, oxuda mövcuddur. Bunu anlamaq üçün çox dəqiq bir analogiya köməyimizə yetişə bilər. Son zamanların tədqiqatlarında (J.P.Vernan) yunan faciəsinin əsasını təşkil edən ikimənalılığı nümayiş etdirirlər: onun mətni hər bir personajın birtərəfli başa düşdüyü iki mənası olan sözlərdən hörülmüşdür («fəci»lik də məhz bu daimi anlaşılmazlıqdan irəli gəlir); ancaq kimsə də var ki, hər bir sözü bütövlükdə – ikiliyi ilə eşidə – qavraya bilir, hətta qarşısında danışan personajların «karlığını» da eşidir, bu «kimsə» – oxucu, (konkret halda dinləyici)dir.\nYazının bütövlük mahiyyəti beləcə aşkarlanır: mətn fərqli mədəniyyətlərdən gələn, biri digəriylə dialoji, parodik, mübahisəvi münasibətlərə girən çeşidli yazı növlərindən qurulur, ancaq bütün bu çoxluq müəyyən bir nöqtəyə fokuslanır və bu nöqtə indiyəcən israr olunduğu kimi müəllif yox, oxucudur. Oxucu – o məkandır ki, burada yazını təşkil edən hər şey vahid sitata qədər həkk olunur; mətn vahidliyini törənişindən deyil, yönəldiyində qazanır, amma bu yönlənmə şəxsi ünvanı nəzərdə tutmur; oxucu – tarixi, bioqrafiyası, psixologiyası olmayan bir kəsdir, o, yalnız yazılı mətnin təşkil olunduğu ştrixləri bir araya gətirib birləşdirən kimsənədir. Özünü riyakarcasına oxucu hüquqlarının müdafiəçisi qismində təqdim edib ən yeni yazını hansısa humanizm adına mühakimə etmək cəhdləri bu səbəbdən gülüncdür.\nOxucu Klassik tərzdə tənqidi heç vədə maraqlandırmamışdı, onun üçün ədəbiyyatda yalnız yazan adam mövcuddur. Bizi daha bu sayaq antifrasislərlə aldatmaq olmaz, çünki bu yolla yüksək cəmiyyət alicənabcasına qeyzlə o kəsin müdafiəsinə qalxır ki, əməliyyəyə gəldikdə məhz onu sıxışdırıb rədd edir, əzib məhvə sürükləyir. İndi biz bilirik: Yazının gələcəyini təmin etmək üçün onun barəsindəki Mifi iç etmək gərəkdir – oxucunun doğuşu Müəllifin ölümü bahasınadır.\nAçar sözlər:Müəllifin ölümü Balzak bəşəri komediya Rolan Bart Qobsek Qorio ata esse dünya ədəbiyyatı


Xəbər 14.09.17 14:10\nAxşam.az-ın “Report”a istinadən xəbərinə görə, tədbirdə QMİ sədri, şeyxülislam Allahşükür Paşazadə, Dini Qurumlarla İşüzrə Dövlət Komitəsinin sədri Mübariz Qurbanlı, axundlar, imamlar və digərləri iştirak edib. Mərasimdə Məhərrəm ayının başlanması ilə bağlı fətva qəbul edilib. Fətvaya əsasən, Məhərrəm ayı Miladi təqvimlə sentyabrın 22-də başlayacaq. Aşura günü oktyabrın 1-nə təsadüf edir.


Sabirabad rayonunda“Tvinninq”layihəsinin müzakirəsi olub\n15-12-2017 | 17:46\nMədəniyyət və Turizm naziri Əbülfəs Qarayev Sabirabad rayonunda “Mədəniyyət sektorunun siyasəti və idarə olunması sisteminin modernləşdirilməsində Azərbaycan Respublikasının Mədəniyyət və Turizm Nazirliyinə dəstək” adlı “Tvinninq” layihəsinin müzakirəsində iştirak edib. Nazir regional idarələrin illik fəaliyyəti ilə tanış olub.\nKeçirilən görüşdə mədəni irsin qorunması və mədəniyyət sahəsində idarəetmənin təkmilləşdirilməsinə dair “Tvinninq” layihəsi ilə bağlı müzakirələr aparılıb. Əbülfəs Qarayev mədəniyyət sahəsinin idarə edilməsində, eləcə də mədəni irsin qorunmasında bu layihənin Azərbaycanın da dünyanın qabaqcıl təcrübəsinə yiyələnməsinə kömək edəcəyini bildirdi. İki il davam edəcək layihə Avropa Komissiyası ilə razılaşdırılıb və Nazirlər Kabineti tərəfindən təsdiqlənib.\nNazir ,həmçinin musiqi məktəblərində çalışan müəllimlərin attestasiyasının keçirilməsindən danışaraq bildirdi ki, bir neçə il əvvəl tətbiq edilən attestasiyada zəif nəticə əldə edənlər üçün növbəti dəfə sınaqdan keçmək imkanı veriləcək.\nEyni zamanda Əbülfəs Qarayev şəhər və rayonlardakı Heydər Əliyev mərkəzləri arasında canlı internet-rabitənin yaradılması, kitabxana şəbəkəsində elektron ədəbiyyatın daha geniş tətbiqi kimi təkliflərin əhəmiyyətindən danışdı. Nazir həmçinin regional idarələrin il ərzində gördüyü işlər və onların fəaliyyəti ilə bağlı müzakirələr apardı. Sonda "İlin ən yaxşı kitabxanası" müsabiqəsində müxtəlif nominasiyalar üzrə qaliblər mükafatlandıldı.


3 otaqlı yeni tikili — 123.7 m² — Nəsimi r., Bakı, Azərbaycan (1400582) - Bina.az\n48311 elan yerləşdirilib\n3 otaqlı yeni tikili #1400582\nSatılır 3 otaqlı yeni tikili 123.7 m², Nəsimi r.\nSiz Satılır 3 otaqlı yeni tikili 123.7 m², Nəsimi r. elanı üçün ödəniş edirsiniz\nElanın nömrəsi: 1400582\nSahə 123.7 m²\nÜnvan: Bakı şəhəri, С.Вургун 125\n«AMİ»-in yaninda 3 otaqli menzil satilir. Ümumi sahesi 123.7 kv.m., 16/14, remont pod mayak. Qaz və KUPÇA var! Bina təmirə buraxılıb sənədi müqabilə\nПредлагается к продаже роскошная 3-х комнатная квартира с ГАЗОМ И КУПЧЕЙ около АМИ с площадью в 123.7 кв.м, идеальная планировка без потери проекта, сквозная, на 14-ом этаже, 16-ти этажного здания, ремонт под маяк, два высокоскоростных лифта «Сигма», большой закрытый двор, круглосуточная охрана, техническое обслуживание, подземный паркинг. Система резервных генераторов, респектабельные соседи. Отличное расположение дома, развитая инфраструктура.\nBütün 744 təklifə baxmaq\nBütün 557 təklifə baxmaq